Golem

	Program Golem predstavuje základ informačného systému zariadenia reštauračného typu.

	Program je vyhotovený pre prostredie operačného systému Windows. Tomu je prispôsobené aj prostredie programu, ktoré sa snaží v maximálnej miere využívať výhody tohto operačného systému.
	
	Správnu činnosť programu 

Prostredie programu

	Prostredie programu je navrhnuté pre operačný systém Windows. Tento systém používa niektoré základné ovládacie prvky, ktoré sú spoločné pre všetky programy v tomto prostredí. Znamená to, že ovládanie programu je pre všetky programy v prostredí Windows rovnaké.

	Práca s programom prebieha (až na niektoré výnimky) v hlavnom okne programu. V tomto okne sú následne odvárané ďalšie detailové okná, ktoré predstavujú už konkrétne údaje programu. Program umožňuje otvoriť naraz viac detailových okien a prepínať sa medzi nimi. Okrem detailového okna sa v programe nachádzajú aj okná na výber z číselníka a niektoré špecializované okná na nastavenie hodnôt alebo parametrov programu.

Základné pojmy

	Základným prvkom programu je okno. Všetky informácie sú zobrazené v niektorom type okna. Základ tvorí Hlavné okno programu, v ktorom sú otvárané ďalšie okná. Okná na zobrazenie informácií sú zobrazené ako nemodálne, to znamená že podobných okien može byť naraz zobrazených viac a v programe je možné prepínať sa medzi nimi. Typickým príkladom je okno detailové okno. Ak je v okne požadované zadanie alebo potvrdenie nejakej hodnoty, okno je zobrazené modálne. V takomto prípade nie je možné prepnutie do iného okna až do okamihu, keď je modálne okno zatvorené. Zatvoriť modálne okno je možné výberom alebo zadaním požadovanej hodnoty alebo zrušením zadávania, spravidla po stlačení tlačítka Späť. 

	Prostredie operačného systému Windows používa k ovládaniu programov počítačovú myš. Ovládanie spočíva v presune ukazovateľa myši nad požadovaný prvok a stlačenie ľavého tlačítka myši. Pre túto operáciu sa zaužíval názov klik. Niektoré operácie su dostupné po dvojitom kliknutí myšou (dve kliknutia na ovládacom prvku rýchlo za sebou). Ovládacím prvkom môže byť každý prvok grafického rozhrania Windows, najčastejšie však tlačítka, rôzne menu, editačné políčka a podobne.

Mriežka (grid) je prvok na zobrazenie zoznamu údajov. Údaje sú zoradené do tabuľky (mriežky), pričom každý riadok predstavuje jeden záznam z nejakého zoznamu a každý stĺpec jeden údaj zo záznamu. Na odlíšenie údajov má každý stĺpec v hornej časti tzv. hlavičku, v ktorej je spravidla slovný popis údaju zobrazeného v stĺpci. Medzi jednotlivými riadkami v zozname je možné sa pohybovať pomocou ovládacích kláves alebo pomocou myši. Aktuálny záznam v zozname je indikovaný jednak zmenou podfarbenia textu v mriežke (tu modrý podklad) a jednak indikátorom záznamu (čierny trojuholník) v ľavej časti mriežky. Ak je množstvo záznamov väčšie, ako dovoľuje zobraziť veľkosť mriežky, môže sa v pravej alebo aj spodnej časti mriežky objaviť posuvník na posunutie zobrazenia v horizontálnom alebo vertikálnom smere.

Hlavné menu predstavuje ponuku služieb a operácií vo forme zoznamu v hornej časti okna pod jeho titulkom (názvom). Neaktívne menu je zobrazené v jednom riadku, pri výbere sa však základné ponuky rozbalia do jednej alebo viacerých úrovní podľa potreby.Výber služby z menu je možný pomocou myši alebo klávesnice. Pri voľbe z klávesnice sa menu aktivuje klávesom Alt, pomocou kurzorových šípok sa vyberie požadovaná služba a potvrdí sa klávesou Enter alebo sa výber zruší klávesou Esc. Príkladom môže byť menu v Hlavnom okne programu.

Rozbaľovacie menu slúži na výber z ponuky služieb, ktoré nie sú obsiahnuté v hlavnom menu ani paneli tlačítok. Spravidla sa jedná o výber z viacerých služieb,  s podobným alebo blízkym významom. Výber je možný klávesnicou alebo myšou podobne ako u menu. Stlačenie klávesu Esc alebo kliknutie myšou mimo okienka rozbaľovacieho menu spôsobí zrušenie výberu. 

Hlavné okno

	Hlavné okno programu je okno, v ktorom sa otvárajú ďalšie okná na zobrazenie údajov. Otváranie nových okien sa vykonáva spravidla výberom požadovanej voľby z hlavného menu. Hlavné menu je umiestnené v hornej časti okna a obsahuje všetky dostupné funkcie programu. Jednotlivé funkcie sú spravidla vykonávané v samostatných oknách, ktoré sa zobrazia vnútri hlavného okna programu. 

	Pod hlavným menu sa v okne nachádza informačný panel, v ktorom sú zobrazené základné parametre programu. Jedná sa o účtovné obdobie programu a aktuálny dátum spracovania. Dátum spracovania je možné zmeniť pomocou tlačítka pri zobrazenom dátume. Ak je dátum spracovania iný ako aktuálny dátum, zobrazí sa dátum červenou farbou.

	Napravo od dátumu je ešte jedno tlačítko v tvare zeleného (červeného) indikátora. Toto tlačítko slúži na zobrazenie dávok z pripojených registračných pokladníc. Ak sa v programe nachádzajú dávky, ktoré ešte neboli spracované, tlačítko svieti červenou farbou. Ak sú všetky dávky spracované, tlačítko je zelené. Toto tlačítko má rovnakú funkciu ako služba Spracovanie dávok v hlavnom menu s tým rozdielom,  že tu je opticky indikovaný aj stav spracovania.

	V pravej časti informačného panela je tlačítko na zobrazenie nápovedy k programu.

	Spodná časť okna obsahuje stavový riadok, v ktorom je možné zobraziť ďalšie informácie o stave programu, v súčasnosti sa však ešte nevyužíva.

Okno detailu

	Okno detailu predstavuje základné okno na zobrazenie a zmenu údajov v programe. Okno je možné rozdeliť na dve časti - na zobrazovaciu a zadávaciu časť.

	V hornej časti sa nachádza mriežka na zobrazenie údajov a ovládací panel. Mriežka zobrazuje zoznam údajov, ktoré sa viažu k zvolenej službe. Ovládací panel slúži na základné operácie s mriežkou. V ľavej časti je zobrazený celkový počet záznamov v mriežke a to bez ohľadu na to, či je zoznam v mriežke filtrovaný alebo nie. Ďalej nasleduje rozbaľovací zoznam na výber polí, podľa ktorých budú údaje v mriežke utriedené. Možnosti triedenia závisia od konkrétneho zobrazeného zoznamu (okna). Ďalšie zadávacie pole dovoľuje okamžité vyhľadávanie v zobrazenom zozname. Program vyhľadáva zadaný text v poli zoznamu, podľa ktorého je zoznam utriedený. V prípade vyhľadávania podľa textových polí he možné vyhľadávať hodnotu nielen na začiatku textu poľa, ale aj vnútri textu. Na to je určené ďalšie tlačítko. Po jeho opätovnom stláčaní je močné nájsť napríklad názvy "Hrášok mrazený" alebo "Brokolica mrazená" vyhľadaním textu "mraz". Posledné dve tlačítka presúvajú ukazovateľ v zozname na začiatok alebo koniec zoznamu.

	Dolná časť okna je určená na zadávanie údajov. Pozostáva z jednej alebo niekoľkých záložiek, medzi ktorými je možné sa prepínať. Aktuálna záložka je zobrazená tučným písmom. Na záložke bývajú zobrazené doplňujúce informácie (detail) k aktuálnemu záznamu v mriežke. V spodnej časti každej záložky býva panel tlačítok na operácie s údajmi. Najčastejšie tu bývajú tlačítka Nový, Oprava a Výmaz, pomocou ktorých je možné pridávať, opravovať a mazať záznamy v mriežke. Zadávanie a oprava sa vykonáva zmenou údajov v editačných poliach na záložke. V pravej časti panela tlačítok bývajú tlačítka na zobrazenie a skrytie záložiek s detailami a tlačítko na ukončenie (zatvorenie) okna. Zatvoriť okno je možné aj stlačením klávesy Esc (alebo Escape). Zatvoriť okno je možné len v tom prípade, ak okno nie je v režime pridávania alebo opravy záznamu. Pri rozsiahlejších zoznamoch môže jedna záložka slúžiť na filtrovanie zoznamu.

Filtrovanie zoznamu

	Filtrovanie zoznamu je funkcia v detailovom okne, ktorá slúži na obmedzenie rozsahu zobrazených údajov v mriežke. Obmedzenie zobrazeného rozsahu je vhodné pri rozsiahlych zoznamoch (napríklad číselník skladových kariet) alebo v prípade, ak je potrebné vykonať určitú operáciu len pre určitú časť údajov (naríklad pri precenení). Aj keď je zoznam v mriežke filtrovaný, údaj o počte záznamov zobrazuje celkový počet bez ohľadu na nastavený filter.

	Filtrovanie záznamov predstavuje zadanie určitých podmienok pre zobrazenie údajov v mriežke. Podmienky závisia od jednotlivej služby (okna). Zmenu podmienok je možné zadať priamo do editačného políčka, výberom z rozbaľovacieho zoznamu, zmenou označovacieho políčka alebo výberom z číselníka po stlačení tlačítka. Na potvrdenie podmienok na filtrovanie slúži tlačítko Nastavenie filtra. Zrušenie nastaveného filtra a zobrazenie všetkých záznamov v mriežke je možné stlačením tlačítka Zrušenie filtra. Ak je nastavený filter, názov záložky je zobrazený červenou farbou.

	Záložka Filter sa zobrazuje len v tých oknách, kde filtrovanie zoznamu podľa určitých kritérií má význam. Ak zoznam vo všeobecnosti obsahuje len malé množstvo údajov (mapríklad číselník), filtrovanie nie je nutné a z toho dôvodu sa nezobrazuje ani uvedené záložka.

	Okrem základného filtrovania sa v programe môžu vyskytnúť aj iné formy filtrovania. Jedná sa hlavne o prepínanie zobrazenia medzi účtovnými obdobiami (mesiacmi), kedy sa na filtrovanie používa tlačítko so zobrazeným názvom obdobia a farebným zvýraznenímaktuálneho obdobia . 

Výber z číselníka

	Výber z číselníka slúži na zadanie konkrétnej hodnoty výberom zo zoznamu. Slúži na to samostatné okno s možnosťou potvrdenia alebo zrušenia výberu. Výber z číselníka je vždy zobrazený na popredí programu (modálne). Znamená to, že nie je možné pri zobrazenom výbere prepnúť sa do iného okna programu. Výber je možné potvrdiť tlačítkom, stlačením tlačítka Použiť alebo dvojitým kliknutím na vyberaný záznam.

	Výber je hlavne používaný na voľbu jediného záznamu v mriežke, výnimočne však môže byť použitý aj na výber viacerých hodnôt. V tako prípade sa jednotlivé záznamy označujú so stlačeným klávesom Ctrl. Označené záznamy majú odlišné podfarbenie textu a znak šípky v ľavej časti mriežky.

	V niektorých prípadoch, hlavne u rozsiahlejších číselníkov, je umožnené vyhľadávanie v záznamoch mriežky. Povolené vyhľadávanie je indikované zobrazením políčka s vyhľadávaným údajom v paneli tlačítok okna. Stačí napísať hľadaný text, ktorý sa hneď objaví v tomto políčku a ukazovateľ v mriežke sa okamžite presunie na vyhľadaný záznam. Hľadanie je možné podľa čísla aj podľa názvu, záleží od napísaného textu. Spôsob vyhľadávania nie je závislý od utriedenia záznamov v mriežke.

Prihlásenie do programu

	Program je chránený pred zásahom neautorizovaných osôb. Preto pred prácou v programe je potrebné vyplniť názov konta a heslo zodpovedného pracovníka. Bez týchto údajov nie je možné prihlásiť sa do programu.

	Prvé prihlásenie do programu je s kontom Admin a bez hesla. Tento postup je potrebný pre prvotné nastavenie programu. Po nastavení používateľských kont a hesiel je potrebné nastaviť aj prihlasovacie heslo pre Admina, aby údaje v programe nemohli byť zneužité. Ďalšie prihlásenia už budú s konkrétnym kontom a heslom používateľa.

	Pri opätovnom prihlásení si program pamätá konto naposledy prihláseného používateľa na kazždom počítači a ponúkne jeho prihlásenie. V prípade, že sa na počítači prihlasuje iný používateľ, je potrebné názov konta prepísať.

Nastavenie programu

	Nastavenie programu je činnosť, ktorej treba venovať zvýšenú pozornosť. Od nastavenia programu závisí správna funkčnosť programu a na druhej strane niektoré nastavenia už nebude možné v budúcnosti zmeniť. 
	
	Nastavenie programu pozostáva z viacerých funkčne nezávislých častí:

- Nastavenie parametrov programu
- Naplnenie základných číselníkov
- Zadanie používateľských práv  pre prácu s programom

	Nastavenie programu je potrebné skontrolovať aj v prípade, že údaje boli importované z iného informačného systému (RIS, KAL).

Reštauračný systém

Evidencia s daňou a bez dane

Priemerovanie

Iné jednotky na sklade a stredisku

Priemerovanie nákupných cien

Enter topic text here.Skladov

Evidencia

	V menu evidencia sa nachádzajú služby pre prácu s evidnčnými údajmi programu. 

	Základnú evidenciu tvoria skladové položky. Evidencia dokladov pohybe tovaru v zariadení je dostupná vo funkcii Pohyby tovaru. V tejto funkcii sa vytvárajú základné doklady o pohybe tovaru, ktoré po spracovaní aktualizujú tovarový stav zásob na strediskových skladoch. Keďže program pracuje len v jednom účtovnom období (mesiaci), v programe je dostupná aj funkcia na evidenciu Pohybov v novom mesiaci, kde je možné zadávať pohyby pre nasledujúce účtovné obdobie.

	Ďalšou dôležitou evidenciou je je zoznam Tržieb. S evidenciou tržieb sa v zariadení často pracovníci stretnú len pri rekapitulácii v súvislosti s uzavretím mesiaca. To je spôsobené tým, že tržby sa v systéme evidujú autmaticky z pripojených registračných pokladníc. Okrem toho je možné v programe zadať aj vlastné tržby, ktoré boli realizované iným spôsobom.

	Ďalšie evidenčné funkcie pripravené v programe (Objednávky, Búracie hárky a Saldokonto obalov) zatiaľ nie sú dostupné.

Pohyby tovaru

	Okno Evidencia dokladov o pohybe tovaru je určené na evidenciu pohybov tovaru v zariadení. Jedná sa o pohyby medzi zariadením a dodávateľmi (príjem) ako aj o pohyby v rámci samotného zariadenia. 

	Tvorba a zmena dokladov prebieha bežným spôsobom pomocou tlačítok Nový a Oprava. Pre urýchlenie vytvárania nových dokladov nie je nutné vždy vyplniť všetky parametre dokladu. Tlačítko Nový podľa dokladu načíta parametre nového dokladu podľa aktuálneho dokladu v zozname dokladov. Potom stačí zmeniť len odlišné údaje (napríklad dátum) a potvrdiť vytvorenie dokladu. Meniť a opravovať doklad je možné až kým sa doklad nespracuje.

	Doklad o pohybe tovaru sa skladá zo samotnej hlavičky dokladu a zoznamu tovarových položiek dokladu. Hlavička doklady popisuje základné chrakteristiky dokladu, ako je dátum evidencie dokladu, stredisko, atď. Zoznam položiek (dostupný po stlačení tlačítka Položky) obsahuje skladové položky, ktorých sa doklad týka a parametre týchto položiek (množstvo, cena). 

	V systéme môžu byť niektoré doklady trvalo prepojené s iným dokladom. Príkladom je príjemka s exportom na stredisko. Exportné výdajky sú spojené s dokladom príjmu a nie je možné ich samostatne opravovať alebo spracovať ale je možné ich vytlačiť. Všetky zmeny vykonané v hlavnom doklade (zmena množstva alebo ceny) spôsobia aj zmenu v pripojenom doklade. Pri vystornovaní hlavného dokladu sa zároveň spolu s ním vystornuje aj pripojený doklad. Pripojené doklady sú zobrazené šikmým písmom.

	Zmena stavu tovaru sa vykoná až po potvrdení (spracovaní) dokladu. Dovtedy je doklad len evidovaný a nemá vplyv na účtovný alebo tovarový stav skladov a stredísk. Takto nie je nutné vytvárať doklad naraz, ale u rozsiahlejších dokladov túto činnosť rozdeliť a doklad potvrdiť až nakoniec. Pri spracovaní dokladu sa naraz spracujú aj všetky pripojené doklady. Po spracovaní dokladu je na doklad možné pridať ďalšie položky. Doklad sa tým stane čiastočne spracovaný a je nutné ho spracovať znovu. Pred spracovaním dokladu je možné doklad aj jeho položky ľubovolne upravovať alebo zmazať. Spracovanie dokladu je podmienené dostatočnou zásobou na vydávajúcom stredisku.

	Nesprávne zadané (a spracované) doklady môžu byť z evidencie odstránené funkciou Storno. Stornovaním dokladu sa obnoví tovarový stav platný pred uzavretím dokladu. Spolu s dokladom sa stornujú aj všetky pripojené doklady.

	Základným parametrom dokladu je druh pohybu definovaný v číselníku pohybov. Vo všeobecnosti sa môže jednať o druh pohybu z nasledovných základných typov:
·	Príjem - jedná sa o príjem tovaru od dodávateľov na hlavný sklad
·	Výdaj - realizuje výdaj tovaru z hlavného skladu na strediská
·	Presun - umožňuje priamy presun tovaru medzi strediskami 
·	Likvidácia - poskytuje prostriedok zmenu inventúrneho stavu
Podľa zvoleného typu pohybu sa okno prispôsobí na zadanie potrebných parametrov.

	Každý doklad musí mať zadané svoje číslo. Podľa posledného použitého čísla pre zadaný typ pohybu program ponúkne číslo o 1 väčšie. Na základe čísla dokladu a čísla strediska sa pre doklad vygeneruje názov dokladu. Spôsob, akým sa bude názov dokladu generovať, sa zadáva v parametroch programu.

	V evidencii sú pri otvorení okna zobrazené všetky doklady. Základné parametre hlavičky sa na záložke detailu prispôsobujú typu označeného dokladu v hlavnom zozname. Údaje hlavičky je možné meniť, pričom niektoré zmeny sú možné aj po spracovaní dokladu. Jedná sa však len o zmeny, ktoré na evidenciu dokladu nebudú mať vplyv. Dátum dokladu v hlavičke má len informatívny charakter, doklad sa vždy bude viazať k účtovnému obdobiu, v ktorom bol vytvorený.

	Rozsah zobrazenia je možné obmedziť použitím filtra. Filtrovať zoznam je možné podľa typu dokladu (P, V, R, L), čísla pohybu, dodávateľa, vydávajúceho strediska a prijímajúceho strediska.

Príjemka

	Doklad Príjemka slúži na vstup skladových zásob do zariadenia. Jedná sa predovšetkým o nákup zásob od dodávateľov. V hlavičke dokladu  v evidencii dokladov je potrebné zadať dodávateľa a prijímajúce stredisko. Výber dodávateľa je možný zadaním časti mena dodávateľa alebo zadaním jeho čísla IČO. Prijímajúcim strediskom je hlavný sklad tovaru (medzisklad).

	Pri príjme tovaru sa ako v jedinom prípade zadáva aj nákupná cena prijímanej položky. Ostatné doklady použijú evidovanú nákupnú cenu tovaru z vydávajúceho strediska. Nákupna cena sa pritom zadáva podľa príjmového dokladu, ktorým môže byť faktúra alebo dodací list. Zadávanie nákupnej ceny je možné s daňou alebo bez dane. Spôsob zadávania sa zobrazí len v detaile prijímanej položky. V celkovom zozname prijímaných položiek sa už cena zobrazuje podľa spôsobu evidencie nákupných cien v zariadení (pre platiteľov DPH ako cena bez dane a pre neplatiteľov DPH ako cena s daňou). Zmena spôsobu zadávana nákupnej ceny je možná pomocou prepínacieho tlačítka vedľa okienka na zadanie ceny položky. Pri príjme sa prijímané množstvo zadáva v jednotkách platných pre evidenciu na hlavnom sklade.

	Doklad Príjem sa uplatňuje aj pri vrátení tovaru z hlavného skladu späť dodávateľovi (dobropise). Pre doklad dobropisu je možné použiť rovnaký alebo odlišný príjmový pohyb (z číselníka účtovných pohybov), ak sa dobropisy pre účtovníctvo evidujú na odlišných účtoch. V prípade dopropisovania je potrebné uviesť záporné prijímané množstvo (záporné znamienko pri množstve predstavuje presun tovaru opačným smerom). V tomto prípade sa tovar vracia so zadanou cenou a výsledna cena na sklade sa priemeruje. Pri dobropisovaní tovary dodávateľom nie je možné využiť funkciu Export.

	Pri príjme tovaru je užitočná funkcia zobrazenia histórie nákupných cien. Jedná sa o všetky predchádzajúce príjmy rovnakého tovaru, ako je práve označený  riadok v príjemke. História sa zobrazuje pri oprave alebo pridávaní novej položky do príjemky. Okrem toho je možné históriu zobraziť aj mimo editácie a to tlačidlom História NC. Pomocou samostatného tlačidla je možné prepínať zobraznie medzi všetkými príjmami zvoleného tovaru alebo medzi príjmami od rovnakého dodávateľa, ako je uvedený v doklade príjemky. Pri zobrazení histórie všetkých dodávateľov je meno dodávateľa zobrazené v novom stĺpci zoznamu. Ďalšie tlačidlo umožňuje prepínanie zobrazenia nákupných cien na cenu s daňou alebo bez dane.

	Pri zadávaní príjemky podľa dokladu predfaktúry alebo dodacieho listu sa často stane, že skutočné nákupné ceny sa líšia od ceny uvedenej v spomenutom  doklade. Väčšinou sa jedná o zľavy tovaru viazané na odoberané množstvo alebo spôsob zaplatenia tovaru. V takomto prípade je výhodné zadať cenu podľa dokladu,  a zľavu na doklad uplatniť až nakoniec. Vtedy je možné jednoduchšie overiť správnosť zadania dokladu, pretože výsledná cena aj rozdelenie cien podľa daňových sadzieb možno overiť podľa dokladu. Na uplatnenie zľavy je v oken funkcia Percentná zľava, ktorá po skontrolovaní dokladu uplatní zľavu zo zadanej ceny na všetky položky dokladu, ktoré ešte neboli spracované.

	Príjemka prijíma tovar len na hlavný sklad. V praxi to však často býva odlišné a tovar sa fyzicky do hlavného skladu ani nedostane. Príkladom môže byť čerstvá zelenina, ktorá sa od dodávateľa vykladá hneď v stredisku Kuchyňa. V takom prípade je potrebné spraviť príjemku na sklad a hneď aj výdajku do kuchyne. Toto môže byť hlavne v prípade dlhých dokladov časovo náročné opakovanie rovnakej činnosti. Z toho dôvodu program ponúka urýchlenie práce tým, že sa naraz s príjemkou vytvorí aj doklad o výdaji, prípadne niekoľko výdajok. Funkcia sa v programe nazýva Export. Na aktivovanie služby je potrebné stlačiť tlačidlo Export a vybrať stredisko, kam sa bude prijímaný tovar vydávať. Pri aktivovanom exporte sa text tlačidla zvýrazní a zobrazí sa zvolené stredisko. Pre všetky položky zadané do príjemky s aktivovanou službou Export sa zároveň bude vytvárať rovnaká položka aj pre výdaj na zvolené stredisko. Po opätovom stlačení tlačidla sa funkcia exportu zruší. Ďalším stlačením tlačidla je možné export znova aktivovať - napríklad na iné stredisko, vtedy sa vytvoria dve výdajky. Pre tovary zadané v príjemke sa bude vytvárať výdaj len vtedy, ako položka bola do príjemky pridaná so zapnutou funkciu Export. Spätné zadanie Exportu nie je možné - ak boli položky pridané bez aktivovaného exportu, je potrebné ich z príjemky zmazať, aktivovať export a znova zadať do príjemky. Informácia o tom, že položka bude zároveň exportovaná vo výdajke na stredisko, je zobrazená v detailovej časi okna po označení položky dokladu. Pre exportované položky je potrebné zadať jedinú vec a tou je druh pohybu pre výdaj. Ak sa v priebehu práce s príjemkou exportujú položky na dva alebo viac stredísk, vytvorí sa pre každé stredisko samostatný doklad Výdajka a je potrebné pre haždý doklad zadať druh pohybu. Ak sa v príjemke dodatočne zvolí stredisko, na ktoré už bol v rámci príjemky export robený, program to zistí a použije rovnaký doklad výdaja. Ak je potrebné rovnakú tovarovú položku exportovať výdajom na viacero stredísk, je potrebné položku v príjemke rozdeliť na viac riadkov, pričom každý riadok bude exportovať ptovar na iné stredisko.

	Výdajky, ktoré vznikli pri exporte položiek v doklade príjmu, nie je možné nijako meniť. Tieto doklady sú spojené s hlavným dokladom - s príjemkou, v ktorej vznikli. Ak sa v príjemke potvrdí spracovanie dokladu, zároveň sa s príjemkou spracujú aj všetky prepojené výdajky. Rovnaké pravidlo platí aj pre stornovanie dokladu. Samostatné zmeny alebo spracovanie pripojených výdajok nie je možné. Pripojené výdajky sú preto v zozname dokladov aj vzhľadovo odlíšené šikmým písmom. Pri otvorenom zozname položiek v príjemke alebo v pripojenej výdajke je možné pomocou tlačidla Súvisiaci doklad priamo zobraziť doklad, s ktrým ja aktuálny doklad prepojený. Vo výdajke sa jedná len o nadradenú príjemku, v príjemke to môžu byť všetky výdajky, ktoré sa spolu s príjemkou vytvorili. Záleží na položke, ktorá je v zozname označená. Ak označená položka v príjemke nebola exportovaná, tlačidlo Súvisiaci doklad nemá žiadny efekt.

Poznámka: Funkcia Spracovanie a Storno aktualizuje aj vlastníka dokladu

Výdajka

	Výdajky sú doklady, ktoré evidujú presuny tovarových položiek medzi hlavným skladom tovaru a ostatnými strediskami. V hlavičke dokladu v evidencii dokladov je preto nutné zadať správne vydávajúce a prijímajúce stredisko. Vydávajúce stredisko musí byť typu Hlavný sklad tovaru - medzisklad (v systéme býva väčšinou len jeden). Prijímajúcim strediskom môže byť ktorékoľvek stredisko.

	Výdaj tovaru z hlavného skladu je možný len do výšky evidovanej zásoby položky na hlavnom sklade. Nie je možné zo skladu vydať viac, ako je na sklade. Položka je vydávaná v aktuálnej cene na hlavnom sklade. Pri pripočítaní množstva na stredisko sa nákupná cena na stredisku prepočíta systémom váženého priemeru. Výdaj z hlavného skladu prebieha v jednotkách platných pre evidenciu na hlavnom sklade. Pri presune surovín medzi hlavným skladom a strediskami sa uplatňuje parameter prepočtu na základné jednotky (označený Prepočet na [g] pri výdaji) z číselníka skladových kariet. Pri nastavení tohto parametra sa množstvo a nákupná cena pri spracovaní výdajky prepočíta podľa hodnoty balenia v číselníku na jednotky platné pre evidenciu na strediskách.

	Doklad Výdaj sa uplatňuje aj pri vrátení tovaru zo strediska na  hlavný sklad (dobropise). Pre doklad dobropisu je možné použiť odlišný výdajkový pohyb (z číselníka účtovných pohybov), ak sa dobropisy pre účtovníctvo evidujú na odlišných účtoch. V prípade dopropisovania zo strediska je potrebné uviesť záporné vydávané množstvo (záporné znamienko pri množstve predstavuje presun tovaru opačným smerom). V tomto prípade sa tovar vracia s aktuálnou cenou na stredisku a priemeruje sa cena na hlavnom sklade. Aj v prípade dobropisu sa v doklade zadávajú množstvá v merných jednotkách na hlavnom sklade.

	Položky dokladu sa zavedú do evidencie po spracovaní dokladu a budú v doklade podfarbené šedou farbou. Do spracovaného dokladu je možné dodatočne pridať ďalšie položky a znova spustiť spracovanie dokladu. Zrušiť spracovaný doklad je možné formou storna, kedy sa stav na stredisku aj na hlavnom sklade uvedie do stavu pred spracovaním dokladu.

	Výdajka môže byť vytvorená ako samostatný doklad alebo automaticky ako doklad exportu pri spracovaní príjemky. V druhom prípade nie je možné s dokladom pracovať (oprava, výmaz, spracovanie, storno). Takýto doklad je pevne spojený s pôvodným dokladom a zobraziť pôvodný doklad je možné po stlačení tlačidla Súvisiaci doklad.

	Detailné informácie o položke výdajky je možné zobraziť na Skladovej karte.

Presunka

	Doklad Presunka označuje pohyb tovarových zásob v rámci zariadenia medzi jednotlivými strediskami (s výnimkou hladného skladu). V hlavičke dokladu v evidencii dokladov je preto nutné zadať správne vydávajúce aj prijímajúce stredisko. Pri presune sa zásoba na jednom stredisku poníži a na druhom stredisku povýši. Položky sa pritom presúvajú s aktuálnou nákupnou cenou z vydávajúceho strediska a na prijímajúcom stredisku sa cena aktualizuje.

	Pri presune musí byť na vydávajúcom stredisku dostatočná zásoba. presun sa realizuje v jednotkách platných pre evidenciu položky na strediskách.

	Doklady presunu nedovoľujú dobropisovanie. Na presun tovaru opačným spôsobom je preto potrebné vytvoriť nový účtovný doklad typu Presun.

	Položky dokladu sa zavedú do evidencie po spracovaní dokladu a budú v doklade podfarbené šedou farbou. Do spracovaného dokladu je možné dodatočne pridať ďalšie položky a znova spustiť spracovanie dokladu. Zrušiť spracovaný doklad je možné formou storna, kedy sa stav na stredisku aj na hlavnom sklade uvedie do stavu pred spracovaním dokladu.

	Detailné informácie o položke presunky je možné zobraziť na Skladovej karte.

Poznámka: Doklad Presunka v skutočnosti nahrádza dobropisovanie tovaru z vydávajúceho strediska na hlavný sklad (Výdajka ako dobropis) a následné vydanie z hlavného skladu na prijímajúce stredisko (bežná Výdajka tovaru).

Likvidácia

	Doklad Likvidácia predstavuje účtovný odpis zásob v zariadení. V hlavičke dokladu v evidencii dokladov je nutné zadať stredisko, na ktorom likvidácia skladových zásob prebehla, pričom je možné zadať sklad strediska aj hlavný sklad tovaru.

	Likvidačné protokoly sa používajú hlavne v nasledovných situáciách:
·	evidencia manka - účtovná evidencia chýbajúcich zásob
·	škodové protokoly - evidencia zničenia alebo poškodenia tovarových zásob
·	účtovné zámeny - kompenzácia rozdielov v dôsledku zámen surovín
·	evidencia inventúr - doklad automaticky vytvorený doklad pri spracovaní inventúrnych rozdielov

	Doklad Likvidácia sa uplatňuje pri povýšení aj pri ponížení skladových zásob. Z názvu pohybu (likvidácia) vyplýva, že zadaním množstva sa toto množstvo na sklade zlikviduje - celková zásoba skladu sa teda poníži. Pri povýšení skladových zásob treba zas zadať záporné likvidované množstvo (zmena opačným smerom). Skladové položky sa likvidujú (povyšujú aj ponižujú) s aktuálnou cenou na príslušnom stredisku. Likvidované množstvo je v jednotkách platných pre sklad podľa strediska likvidácie - ak sa jedná o likvidáciu na hlavnom sklade, likviduje sa v skladových jednotkách a ak sa jedná o likvidáciu na stredisku, bude zadané množstvo uvedené v strediskových jednotkách.

	Položky dokladu sa zavedú do evidencie po spracovaní dokladu a budú v doklade podfarbené šedou farbou. Do spracovaného dokladu je možné dodatočne pridať ďalšie položky a znova spustiť spracovanie dokladu. Zrušiť spracovaný doklad je možné formou storna, kedy sa stav na stredisku aj na hlavnom sklade uvedie do stavu pred spracovaním dokladu.

	Detailné informácie o položke výdajky je možné zobraziť na Skladovej karte.

Tržby

	S evidenciou tržieb sa zvyčajne používateľ programu stretne až pri ukončení mesiaca. Je to z toho dôvodu, že tržby na odbytových strediskách musia byť realizované prostredníctvom registračných pokladníc. Stav tržieb z pokladníc si spravidla program dokáže prečítať a zaevidovať. V prípade neznámej pokladnice sa tržby rovnako počítajú automaticky na základe zadania konečného inventúrnejo stavu. 	Tržby z pokladníc (načítané aj vypočítané) nie je možné dodadočne zmeniť. 

	Okrem tržieb z pokladníc je v programe možnosť evidencie tržieb z iných zdrojov, ako sú registračné pokladnice. Takéto tržby sa označujú ako exterrné tržby a ich parametre je možné v priebehu mesiaca meniť. Ako v prípade iných dokladov, aj doklad externej tržby pozostáva z hlavičky a položiek. Hlavička dokladu tržby obsahuje údaje o dátume realizácie tržby, stredisku pre evidenciu tržby a odberateľa (partnera). Stlačením tlačidla Detail tržby sa otvorí okno pre evideenciu položiek tržby.

Položky tržby

	Položky tržieb sa v programe evidujú podľa tovarovej skupiny položiek. Pri vytvorení novej skupiny tovarov alebo výrobkov sa v programe spolu so skupinou vytvorí aj nový účtovný pohyb pre evidenciu tržieb realizovaných predajom položiek patriacich do tovarovej skupiny. To umožňuje jemné sledovanie tržieb v systéme. Pre externé tržby je potrebné v číselníku účtovných pohybov vytvoriť vlastné druhy tržieb, ktoré bude možné pre tržby zaevidovať.

	Okrem evidencie tržby za predaj podľa skupiny obsahujú tržby aj evidenciu o spôsobe zaplatenia, prípadne o platobnej mene. Táto evidencia je kompletne oddelené od položiek tržby. Prepínanie medzi položkami tržby a platbami tržby je možné pomocou rovnomenných tlačidiel v okne. Pre platby je možné zadať akýkoľvek spôsob zaplatenia podľa číselníka spôsobov platieb.

	Pre externé tržby je potrebné dodržať pri zadávaní tržieb jednu podmienku. Jedná sa o celkovú sumu dokladu o tržbe. Súčet všetkých položiek tržby a súčet všetkých platieb tržby by mal byť rovnaký. Externé tržby, ktoré túto podmienku nespĺňajú, sú zobrazené červeným písmom.

Pohyby do nového mesiaca

	V praxi je bežné, že sa mesiac ukončuje až v polovici nasledovného mesiaca. Je to podmienené množstvom úkonov, ktoré sa k ukončeniu mesiaca viažu (kontrola a spracovanie inventúr, zámeny, likvidácie). Keďže program eviduje doklady spracované v aktuálnom mesiaci, zvyčajne sa nazbiera množstvo dokladov (príjmy, výdaje), ktoré bude potrebné po uzavretí mesiaca do programu doplniť.

	Z toho dôvodu tento program obsahuje evidenciu dokladov aj pre nový mesiac, kde je možné nové doklady o pohybe tovaru doplniť priebežne, v čase ich vzniku. Zadanie dokladov je rovnaké ako pre doklady v aktuálnom mesiaci. Jediný rozdiel spočíva v rom, že tieto doklady nie je možné v aktuálnom mesiaci spracovať a tým aj zmeniť stav zásob. Doklady sú zaevidované pre účtovné obdobie nasledujúce bezprostredne za aktuálnym mesiacom v programe. Po uzavretí mesiaca sa doklady objavia v bežnej evidencii o pohyboch tovaru a ich spracovanie bude povolené.

Prevádzka

	Menu Prevádzka sprístupňuje služby súvisiace s prevádzkou zariadenia. 

	Prvou službou je evidencia zoznamu vlastných výrobkov, ktorá je rozšírením rovnakej služby v menu Číselníky. Receptúra jedného výrobku je možná voľbou z číselníka výrobkov alebo priamo voľbou z menu po zadaní čísla výrobku alebo výbere výrobku zo zoznamu.

	Dôležitou službou pre prevádzku zariadenia je aj evidencia rautov, ktorá eviduje a spracováva väčšinu doplnkovej spotreby tovarov a surovín v zariadení.

Vlastné výrobky

	Okno so zoznamom vlastných výrobkov je rozšírením  evidencie vlastných výrobkov v menu Číselníky. Zatiaľ čo evidencia v číselníkoch slúži na základné vytvorenie zoznamu výrobkov, v tomto prípade sa okno používa na prácu s číselníkom. Oproti základnej evidencii obsahuje niekoľko nových funkcií, ktoré súvisia s prevádzkou zariadenia.

	Prvým rozšírením je zobrazenie nákupnej a kalkulačnej ceny výrobkov v hlavnom zozname. Nákupná aj kalkulačná cena sa aktualizuje pri úprave receptúry výrobku. Kalkulačnú cenu výrobku možno zmeniť aj výpočtom kalkulačnej ceny výrobkov.

	Užitočnou funkciou u vlastných výrobkov je globálna zámena suroviny. Globálna zámena dovoľuje zameniť jednu surovinu v receptúrach inou. Zamieňať je možné buď v pomere 1:1 (koeficient prepočtu = 100%) alebo nastavením hodnoty koeficientu prepočtu, ktorý určuje, akým násobkom pôvodnej váhy v receptúre bude surovina zamenená. Zámena sa prejaví vo všetkých zobrazených receptúrach (podľa nastaveného filtra), ktoré pôvodnú surovinu obsahujú.

	Posledným rozšírením je možnosť tlače kalkulačného listu výrobku priamo v zozname výrobkov. (Ďalšou možnosťou tlače kalkulačného listu je výber a tlač v menu Tlače.)

Receptúra výrobku

	Receptúra výrobku obsahuje zoznam surovín vo výrobku spolu s odpovedajúcimi množstvami každej suroviny. Množstvo surovín v receptúre polotovaru je dané váhou receptúry (z číselníka výrobkov), pre ostatné výrobky súvisí so skupinou výrobkov. Každá skupina výrobkov obsahuje parameter, na koľko porcií sú receptúry v skupine kalkulované.

	Každá surovina v receptúre je určená tromi hmotnostnými údajmi:
·	hrubá - celkové množstvo suroviny určené na prípravu receptúry
·	odpad - množstvo odpadu pri príprave receptúry
·	čistá - množstvo suroviny vo finálnom výrobku
Hodnotu čistej hmotnosti program ponúkne sám (Hrubá - Čistá). Všetky hmotnosti sa udávajú v gramoch. Pre suroviny s kusovou evidenciou je pre zjednodušenie použitá rovnosť 1ks=1000 (Jeden kus sa do receptúry zadáva s hmotnosťou 1000). Pre takéto suroviny sa zároveň na skladovej karte zakáže započítavanie čistej hmotnosti do celkovej hmotnosti receptúry (použije sa hodnota balenia zo skladovej karty). Vajcia je nutné rovnako zadať v gramoch, pričom platí prepočet 1 vajce = 40 g.

	Počas práce s receptúrov sa neustále aktualizujú základné údaje o receptúre, ktorými je celková hmotnosť, nákupná cena a kalkulačná cena a to jednak pre celú receptúru ako aj pre jednu porciu (resp. 1 000 g polotovaru).

Predajné ceny:
	Pre každý výrobok je možné určiť, na ktorom stredisku bude predávaný. To je dosiahnuté zadaním predajnej ceny pre každé predajné stredisko zvlášť. Zároveň je takto dovolené predávať výrobky na rôznych strediskách s rôznymi predajnými cenami. Predajné ceny sú tri, pričom prvá predajná cena je povinná  - ne je nutné ju zadať ale bez nej nie je možné odoslať výrobok do pokladnice.
Zmazať predajnú cenu a tým pádom aj možnosť predaja na konkrétnom stredisku je možné len v tom prípade, ak na uvedenom stredisku výrobok nie je v zozname predajných položiek.

Nutričné hodnoty:
	Rovnako ako jednotlivé suroviny aj celková receptúra môže mať evidované nutričné hodnoty. Nutričné hodnoty výrobku je možné zadať priamou opravou jednotlivých hodnôt alebo formou prepočtu podľa nutričných hodnôt jednotlivých surovín v receptúre. Po zmene surovín v receptúre je potrebné opraviť aj nutričné hodnoty receptúry, pretože sa pri zmenách neaktualizujú.

Rauty

Rauty je služba určená na vnútorný odpis spotreby v zariadení, keď nie je možné odpísať spotrebu klasickým spôsobom (predajom na pokladnici). Názov služby je odvodený od názvu akcie, pre ktorú bola služba pôvodne určená, časom sa však jej funkcionalita a možnosti rozšírili a v súčasnosti poskytuje jeden z najdôležitejších a najvšestrannejších  nástrojov programu.

Použitie služby Rauty sa odporúča v nasledovných prípadoch:
·	Spracovanie akcií, ktoré neboli odpísané cez pokladnicu alebo ktorých celková hodnota je väčšia ako 50 000.- Sk a preto je nutné ich fakturovať
·	Odpis polpenzií (raňajok) a plných penzií v hotelových zariadeniach
·	Odpis položiek vydaných do spotreby formou švédskych stolov
·	Odpis ochranných nápojov pre kuchyňu (povinný pitný režim)
·	Odpis spotreby nepredaných hotových výrobkov
·	Odpis zamestnaneckej stravy, ak nie je realizovaný iným spôsobom
·	Predbežná kalkulácia akcií bez následného spracovania

Služba pre evidenciu rautov je rozdelená do dvoch úrovní. V prvej úrovni "Evidencia rautov" sa vytvára alebo opravuje hlavička rautou a v druhej úrovni sa pridávajú tovary a výrobky do konkrétneho zvoleného rautu. 

Každý raut musí byť viazaný na niektorého partnera (odberateľa) a na konkrétne odbytové stredisko. Stredisko pritom predstavuje miesto, kde sa uvedená akcia koná a kam budú zapísané prípadné tržby. Evidencia tržby za raut je pritom vhodná len v prípade predaja mimo registračnej pokladnice, takže v prevažnej väčšine prípadov sa tržby za raut zapisovať nebudú. Raut pritom môže odpisovať položky aj z viacerých stredísk (odbytových aj výrobných).

Evidencia rautov:
Spracované rauty sú zobrazené tučným písmom

Partner môže byť zadaný pomocou mena alebo čísla. V prípade zadania textu sa vyhľadáva výberom zo zoznamu partnerov, ktorí majú v názve obsiahnutý zadaný text. Ak tejto podmienke vyhovuje len jediný partner, výberové okno so zoznamom sa nezobrazuje.  V prípade zadania čísla sa kontroluje, či zadané číslo je IČO alebo DIČ niektorého partnera. Ak nie, hľadanie pokračuje výberom zo zoznamu všetkých partnerov. 

Spracované rauty už nie je možné opravovať
Pri oprave už nie je možné opravovať číslo rautu ani priradené stredisko. 
Pri spracovanom raute už nie je možné opravovať žiadny údaj v hlavičke rautu a nie je možné ani zmazať raut. Počas zmazávania rautu sa kontroluje, či v raute už nie sú zadané položky a ak áno, program na túto skutočnosť upozorní.

Vytvorenie nového rautu je podmienené zadaním všetkých potrebných údajov rautu. Sú to číslo a názov rautu, stredisko a partner. Okrem toho musí byť číslo rautu v rámci mesiaca jedinečné, to znamená v zvolenom účtovnom období nemôžu existovať dva rauty s rovnakým číslom.

Predajná cena rautu sa počíta automaticky podľa zadaných podmienok s možnosťou vypočítanú cenu položiek dodatočne zmeniť. Podmienky pre výpočet predajnej ceny sa zadávajú osobitne pre obchodný tovar, suroviny a polotovary, nápoje a jedlá. Na výber je možnosť použitia jednej z predajných cien alebo výpočet z nákupnej alebo z kalkulačnej ceny. Pri výpočte z nákupnej alebo kalkulačnej ceny je možné zadať aj požadovanú percentuálnu hodnotu marže. Predajná cena polotovarov sa počíta rovnakým spôsobom, ako pre suroviny.

Pre vytvorený raut je možné zadať limit rautu (osobitným tlačidlom). Limit rautu predstavuje hodnotu, voči ktorej chceme sledovať celkovú predajnú cenu rautu. Po dosiahnutí alebo prekročení zvolenej sumy na to program len upozorní farebným zvýraznením rozdielu. Znamená to, že táto hodnota má len informačný charakter a na zadávanie, prípadne spracovanie rautu nemá žiadny význam. Tento parameter je určený hlavne na predbežné kalkulovanie rôznych akcií s vopred stanovenou cenou. Limit rautu je možné zadať v rozsahu 0 - 2 000 000 000. Pri zadaní nulovej hodnoty sa limit nesleduje.

Zoznam položiek obsiahnutých v zvolenom raute sa zobrazí po stlačení tlačítka Položky.

Rozsah zobrazenia rautov je možné obmedziť pomocou filtra. Zoznam filtračných podmienok je nasledovný:
·	spracované a nespracované rauty
·	rauty so zápisom a bez zápisu tržby
·	nastavené stredisko rautu
·	partner, na ktorého je raut viazaný

Položky rautu

Napriek tomu, že raut je pôvodne evidovaný pre jedno stredisko, položky je možné odpisovať z viacerých stredísk. Voľba strediska pre odpis nasledovnej zadanej položky je možná stlačením príslušného tlačítka a výberom strediska. Každá zadaná položka rautu tak eviduje aj stredisko, z ktorého bude pri spracovaní odpísaná. To dovoľuje pri vytváraní rautov úplnú voľnosť v zadávaní, pretože týmto je poskutnutá možnosť odpísať rovnakú položku alebo výrobok aj z viacerých stredísk v potrebných množstvách, dokonca aj s rozdielnou cenou. Rauty nedovoľujú odpisovať položky z hlavného skladu.

V okne položiek rautu je možné sledovať celkovú cenu rautu ako aj cenu 

Editácia položiek rautu (Pridávanie, Oprava a Mazanie) je možná len v prípade, že raut ešte nebol spracovaný. Do rautu je možné pridávať okrem obchodného tovaru a výrobkov aj suroviny a polotovary. V okne ke možné opravovať predajnú cenu a odpisované množstvo každej položky. Predajná cena sa predbežne vypočíta aj v prípade, že raut nemá označenie zápisu tržby, pretože tento parameter sa dá spred spracovaním rautu dodatočne zmeniť.

Pre evidovaný raut je možné vytvoriť niekoľko typov tlačových zostáv:
·	Protokol rautu - zobrazí základné údaje a zoznam položiek rautu, používa sa pre vnútornú evidenciu alebo ako príloha k faktúre
·	Protokol rautu v nc - zobrazí základné údaje a zoznam položiek rautu vyčíslené v nákupnej cene, používa sa pre vnútornú evidenciu alebo pri odpise rautu v nákupných cenách
·	Zoznam surovín - zobrazuje celkový zoznam surovín v raute, pričom na suroviny sú rozložené aj všetky jedlá, nápoje a polotovary zadané v raute
·	Záporná spotreba - je podobná ako 'Zoznam surovín', ale v zostave sú zobrazené len suroviny, ktoré by po spracovaní rautu viedli na stredisku k zápornej zásobe (spotreba suroviny by bola väčšia ako celková zásoba na stredisku)

Spracovanie rautu predstavuje konečné potvrdenie zadaných údajov. Všetky výrobky zadané v raute sa rozložia na jednotlivé suroviny a odpíšu sa zo stavu zásob stredísk, kde boli zadané. Zoznam odpísaných výrobkov sa zapíše do zoznamu 'Monitora spotreby výrobkov' a odpísané suroviny do 'Monitora spotreby surovín'. Ak je to pre spracovávaný raut zadané, vygenerujú a zapíšu sa tržby za raut. Raut sa označí ako spracovaný a nie je možné ho ďalej opravovať alebo pridávať ďalšie položky. Pri procese spracovania sa pre všetky výrobky obsiahnuté v raute opätovne prepočítajú aj nákupné ceny. Dodatočne vytlačený protokol rautu v NC potom predstavuje presné vyčíslenie ceny rautu v čase spracovania a súhlasí s vytvorenými dokladmi o spotrebe surovín rautu.

Pokladnice

	Program Golem spolupracuje s registračnými pokladnicami. V súčasnosti sa jedná o PC pokladnicu KASA Reštauračná a pokladnicu doplnkového predaja rezervačného systému Deimos (recepcia). 

	Menu Pokladnice spája všetky činnosti spojené s predajom tovarov na registračných pokladniciach:
·	Precenenia - systém vytvárania predajných cien pre pokladnice
·	Export do pokladníc - odoslanie predajného sortimentu do pokladnice
·	Spracovanie predaja - načítanie predaja na pokladnici
·	Stav pokladnice - aktuálny stav pokladnice
·	Kreditní hostia - zoznam hostí s možnosťou úverovej platby na pokladnici

Precenenia

	Všetky tovarové položky v registračnej pokladnici musia mať pridelenú predajnú cenu. Systém pre každú položku eviduje až tri predajné ceny (cenové hladiny) PCena1 - PCena3. Základom je predajná cena 1, ktorá musí byť zadaná, inak sa položka do pokladnice nedostane. Vytváranie predajných cien pozostáva z precenenia tovarov a precenenia výrobkov. 

	Vzhľadom na časté zmeny nákupných cien je možné za základ precenenia určiť tzv. kalkulačnú cenu. Kalkulačná cena môže byť vypočítaná pre suroviny alebo pre výrobky.

	Prehľad zmien predajných cien je evidovaný v Prehľade precenení.

Precenenia tovarov

	Precenenie tovarov predstavuje vytvorenie alebo zadanie predajných cien pre tri evidované predajné hladiny - PC1 až PC3. Pre pokladnice je základnou a určujúcou prvá predajná cena (PC1 - cena obvyklá). Bez zadania predajnej ceny PC1 nie je možné poslať tovar do pokladnice. 

	Zmena predajnej ceny tovarov môže byť vykonaná manuálne alebo automaticky. Manuálna zmena cien predstavuje zadanie požadovaných cien po stlačení tlačítka Oprava. Automatická zmena ceny po stlačení tlačítka Automatické precenenie otvorí okno na zadanie parametrov precenenia, ktoré sa použijú pri výpočte ceny všetkých položiek.

	Prepočet je možný z nákupnej ceny alebo z niektorej z aktuálnych predajných cien. Rovnako je možné prepočítať naraz všetky ceny alebo použiť automatický prepočet viackrát a ceny pre rôzne cenové hladiny vypočítať s iným koeficientom precenenia. Výsledná vypočítaná cena bude zaokrúhlená nahor, nadol alebo aritmeticky, pričom zaokrúhliť predajnú cenu je možné na 0,01 až 100,00. Koeficient precenenia predstavuje percentuálnu zmenu ceny oproti cene, z ktorej sa predajná cena vypočítava. Ak sa predajná cena počíta z nákupnej ceny, koeficient precenenia je označovaný ako marža.

	Zmena predajných cien je v mnohých prípadoch časovo náročná operácia, hlavne aj sa pre rôzne skupiny tovarov, prípadne pre rôzne strediská, uplatňujú rozdielne pravidlá pre výpočet predajných cien. Precenie preto niekedy trvá aj niekoľko dní. Zmena predajnej ceny sa však musí uplatniť naraz a prípadné chyby v procese precenenia musí byť možné opraviť. Preto sa zadávané (alebo vypočítané) predajné ceny nezapisujú priamo do skladových kariet ale evidujú sa ako tzv. Nová cena. Nové ceny je možné dodatočne opravovať alebo zmazať. Zmena aktuálnych predajných cien nastane až po stlačení tlačidla Spracovanie precenenia, kedy sa aktuálne ceny prepíšu novými cenami a nové ceny sa vynulujú. Spracovanie precenenia zároveň vytvorí protokol precenenia s ohľadom na aktuálnu skladovú zásobu tovarov, ktorý je neskôr dostupný v prehľade precenení.

	Pri procese vytvárania predajných cien sa môže stať, že pripravené presajné ceny nie sú zadané správne. Predajné ceny môžu byť neaktuálne alebo bol automatický prepočet spustený s nesprávnymi parametrami alebo pre nesprávne položky. V takom prípade je potrebné zrušiť pripravené precenenie. Po stlačení tlačítka Zrušenie precenenia sa vynulujú všetky pripravené ceny pre všetky položky v zobrazenom zozname a výpočet predajných cien je možné spustiť znova.

	Detailné informácie o skladovej položke je možné zobraziť na Skladovej karte.

	Vzhľadom na množstvo zobrazených údajov je možné zobrazený zoznam filtrovať a zobraziť len obmedzené množstvo položiek. Pri filtrovanom zozname sa automatické precenenie aj zrušenie precenenia uplatní len na položky vyhovujúce zadanému filtru.

Precenenia výrobkov

	Precenenie výrobkov je principiálne zhodné s precenením obchodného tovaru. Výnimkou je možnosť precenenia výrobkov z kalkulačnej ceny výrobkov pri automatickom precenení a uplatnenie koeficientu pracnosti v číselníku vlastných výrobkov.

Prehľad precenení

	Prehľad precenení predstavuje zoznam spracovaných precenení obchodného tovaru alebo vlastných výrobkov. Pre každé precenenie je možné zobraziť protokol z precenenia. 

	Aktualizácia predajných cien pri spracovaní precenenia tovarov sa viaže aj na aktuálnu zásobu tovarovej položky na stredisku. Podľa zásoby a zmeny predajnej ceny 1 sa vypočíta hodnota precenenia, ktorá môže byť použitá pri účtovnej evidencii zásob strediska v predajných cenách. Pre precenenie výrobkov sa hodnota precenenia neurčuje.

Kalkulačné ceny surovín

	Pri príjme tovarov od dodávateľov sa môžu nákupné ceny tovarov po každom príjme zmeniť. To sa deje v dôsledku prepočtu  aktuálnej nákupnej ceny tovaru váženým priemerom cien podľa pôvodného a prijímaného množstva. Táto zmena ceny sa pritom môže pohybovať v oboch smeroch a má negatívny vplyv hlavne v prípade surovín, kedy sa zmena nákupnej ceny jednej suroviny prejaví vo výpočte predajných cien mnohých výrobkov. Pri častejších preceneniach je preto precenenie z nákupnej ceny menej vhodné. Preto sa v systéme používa  aj Kalkulačná cena, ktorá sa vypočíta v pravidelných intervaloch (napríklad 1 mesiac) a pri pohyboch tovaru sa nemení. Kalkulačná cena potom môže byť použitá ako základ pre výpočet predajných cien. Kalkulačná cena môže byť počítaná pre suroviny aj pre výrobky.

	Úprava kalkulačnej ceny surovín môže byť vykonaná manuálne alebo automaticky. Manuálna zmena kalkulačnej ceny predstavuje zadanie požadovanej kalkulačnej ceny po stlačení tlačítka Oprava. Automatická zmena kalkulačnej ceny po stlačení tlačítka Automatické precenenie otvorí okno na zadanie parametrov precenenia, ktoré sa použijú pri výpočte kalkulačnej ceny všetkých položiek.

	Automatický výpočet predajnej ceny surovín je možný z priemernej nákupnej ceny, poslednej nákupnej ceny alebo z predchádzajúcej nákupnej ceny. Výpočet z poslednej nákupnej ceny je určený hlavne pri podstatnej zmene nákupnej ceny niektorých položiek, kedy sa namiesto priemerovanej ceny použije pre výpočet cena z poslednej evidovanej príjemky suroviny. (Pozor však na výpočet po konverzii cien na menu Euro !!!) Výsledná kalkulačná cena je zaokrúhlená nahor, nadol alebo aritmeticky. Koeficient precenenia je údaj, ktorým sa eliminuje častá zmena nákupných cien. Jeho výška závisí od toho, ako často sa výpočet kalkulačných cien v zariadení robí a ako sa menia aktuálne nákupné ceny položiek u dodávateľov. Väčšinou sa jeho výška zadáva do 10%.

	Vzhľadom na množstvo zobrazených údajov je možné zobrazený zoznam filtrovať a zobraziť len obmedzené množstvo položiek. Pri filtrovanom zozname sa automatické precenenie uplatní len na položky vyhovujúce zadanému filtru.

Kalkulačné ceny výrobkov

	Kalkulačná cena výrobkov sa používa ako východisková cena pri výpočte predajných cien výrobkov. Precenenie týmto spôsobom mierne urýchľuje prácu, pretože výpočet nevyžaduje rozklad výrobkov na suroviny a výočet podľa cien surovín. Výpočet kalkulačných cien výrobkov prebieha úplne zhodným spôsobom, ako výpočet kalkulačných cien surovín.

Export do pokladníc

	Export do pokladníc predstavuje základný spôsob komunikácie programu s pripojenou registračnou pokladnicou. Export samotný slúži na prenos tovarov do pokladnice alebo mazanie tovarových položiek z pokladnice. Pred exportom je možné vybrať typ tovarov alebo výrobkov, ktoré sa do pokladnice budú posielať. Na urýchlenie práce sú vo výberovom okne tlačítka na súčasné označenie alebo odznačenie celej množiny tovarov alebo výrobkov. Súčasťou výberového okna je aj voľba strediska s pokladnicou, kam sa tovary a výrobky budú posielať.

	Po označení požadovaných typov tovarov sa zobrazí zoznam všetkých tovarových položiek, ktoré k označeným typom patria. Tento filter zobrazenia sa uplatní aj na načítané položky z registračnej pokladnice. Výnimku tvoria neznáme skupiny v poklanici, ktoré sa v zozname zobrazia vždy. Ak vo výberovom okne neboli označené všetky typy, v okne exportu sa zobrazí zvýraznená správa Filtrovaný výber !!!.

	V okne Export počas načítania zoznamov prebehne súčasne aj porovnanie tovarov z programu a z vlastnej evidencie pokladnice. Rozdiel v evidencii je zvýraznený tučným písmom. Porovnáva sa pritom názov položky, cena 1 - cena 3 a sadzba DPH. Ak sa teda položka líši od evidencii v pokladnici aspoň v jednom parametri, zobrazí sa tučným písmom. Zobrazené údaje je možné porovnať aj pohľadom, pretože v zozname sú zobrazené tak údaje z programu ako aj evidované údaje z pokladnice.

	Ceny exportovaných položiek sa v prípade tovarov na rozlievanie prepočítajú podľa zadaných predajných jednotiek. Výsledná cena sa zaokrúhli podľa pravidiel zadaných v parametroch systému. Pred exportom je možné tlačítkom Oprava dodatočne zmeniť cenu exportovanej položky. Zmena ceny sa bude týkať len aktuálneho exportu a nebude mať vplyv na evidenciu predajných cien položiek na stredisku.

	Označenie / odznačenie položky na prenos do pokladnice je možné tlačítkom Zmeniť označenie, rovnakú funkciu má aj kláves Enter. Pre označenie položky na zmazanie slúži tlačítko Označiť pre mazanie alebo kláves Delete. Položky označené na prenos sú podfarbené zelenou farbou a položky označené na mazanie svetločervenou. Okrem toho pri každej položke za zobrazí značka => alebo X. Označovanie a odznačovanie je možné aj hromadne pomocou príslušných tlačítok. Samotný prenos do pokladnice sa vykoná po stlačení Prenos do pokladnice. V prípade neúspechu sa zobrazí zostava neúspešných prenosov - položka nemá správnu sadzbu DPH alebo cenu 1, vtedy sa položka do pokladnice neprenesie. V prípade nezadanej ceny 2 a ceny 3 sa položky do pokladnice prenesú ale zároveň sú zobrazené v zostave. Po exporte zostanú neprenesené položky znova označené na prenos.

	Export do pokladníc poskytuje plnú kontrolu tovarových položiek v pokladnici. Znamená to, že exportnom okne sa zobrazia aj položky, ktoré sa nachádzajú v pokladnici ale nenachádzajú sa v evidencii programu (názov a ceny v pokladnici sú zobrazené prázdne). Takýto stav môže negatívne ovplyvňovať presnosť evidencie programu ako aj rýchlosť práce pri spracovaní tovarových dávok. Preto tento stav je potrebné vyriešiť buď zmazaním tovarovej položky z evidencie pokladnice alebo pridaním položky do evidencie programu.

Spracovanie dávok z pokladníc

	Pripojené registračné pokladnice pri uzávierke odovzdávajú pre systém Golem informácie o predaných tovaroch a tržbách na strediskách. Informácie z pokladníc prichádzajú vo forme súborov - účtovnej a tovarovej dávky. Na odbytových a maloobchodných strediskách sa dávky vytvárajú pri dennej uzávierke. Na stredisku typu Recepcia sa tovarová dávka vytvára pri uzávierke doplnkového predaja a účtovná dávka pri uzávierke hotela. Pre načítanie dávok je potrebné správne nastavenie adresára pre komunikáciu pokladnicami v parametroch systému, priradenie bezhotovostných platieb na strediskách v číselníku stredísk a prípadne aj načítanie číselníka pohybov z Recepcie.

	Vytvorené dávky patria vždy ku konkrétnemu dňu. Jedná sa o deň, kedy bol na pokladnici vytvorený prvý účtovný pohyb od poslednej uzávierky. Dávky teda patria k tomu dňu, kedy sa v pokladnici začalo blokovať a to aj v prípade, že na pokldnici sa blokovalo aj po polnoci a uzávierka bola spravená po skončení predaja v druhý deň ráno. Rozlíšenie dávok podľa dňa blokovania je dôležité pre spracovanie dávok. V každom účtovnom období (mesiaci) sa spracujú len dávky, ktoré patria do aktuálneho mesiaca. Dávky v novom mesiaci nebudú programom načítané dovtedy, kým sa v programe nespraví mesačná uzávierka a tým sa program nedostane do nového účtovného obdobia. 

	Práca s dávkami z pokladníc prebieha v dvoch krokoch. Prvým krokom je načítanie nových dávok do systému Golem. Načítanie prebieha pri spustení programu alebo pri otvorení okna na spracovanie dávok. Ak sa do programu načítala nová dávka alebo ak existuje aspoň jedna nespracovaná dávka, program na to upozorní výpisom a zároveň sa zmení farba tlačítka v informačnom paneli hlavného okna na červenú. (Ak sú  všetky dávky spracované, tlačítko je zelené.)

	Druhým krokom je samotné spracovanie dávok. Okno so zoznamom dávok obsahuje aj stav spracovania účtovnej a tovarovej dávky. Účtovná a tovarová dávka z Recepcie je evidovaná v samostatnom zázname, dávky z ostatných stredísk sa ale vytvárajú naraz a účtovná aj tovarová dávka je evidovaná v jednom zázname. Na informačnej záložke Detail sa nachádzajú základné údaje o dávke a stav jej spracovania. Spracovanie dávky pozostáva v označení nespracovanej dávky v zozname a tlačení tlačidla Spracovanie dávky. 

	Záložka Predané položky zobrazuje obsah načítanej tovarovej dávky. Je to zoznam všetkých predaných položiek na pokladnici, ktoré sa viažu na vykonanú dennú uzávierku pokladnice. Predané položky obsahujú aj informáciu o skupine tovaru v systéme Golem. Ak sa táto informácie u niektorej položky nenachádza, znamená to, že položka v pokladnici nebola exportovaná zo systému Golem (napríklad po pridaní položky priamo v KASE). V tomto prípade je možné spustiť Kontrolu priradenia tovarovej skupiny, ktorá skupinu v dávke doplní podľa evidencie v programe Golem (neskôr treba položku exportovať do pokladnice !!!). V prípade, že na pokladnici bola predaná aj položka, ktorá sa v evidencii systému Golem nenachádza, je možné predanú položku do pridať do skladových kariet systému alebo položku z načítanej dávky vymazať. Spracovaním sa predané množstvo zapíše do spotreby položky na stredisku a informácia o predaji je dostupná v Monitore spotreby surovín, Monitore spotreby výrobkov a na Skladovej karte na stredisku.

	Ostané záložky obsahujú informácie z účtovnej dávky. Prehľad platieb zobrazuje spôsoby hotovostných a bezhotovostných platieb na pokladnici a závisí od nastavenie v číselníku stredísk. Prehľad tržieb rozdeľuje celkové tržby podľa skupín predaných tovarov. V prípade, že bol predaný tovar s neznámou skupinou, nie je možné určiť druh tržby pri načítaní dávky. V tom prípade je možné druh držby priradiť 'ručne' k existujúcej tržbe v programe po stlačení tlačítka Priradiť neznámu tržbu. Podrobné informácie o spracovaných tržbách sa nachádzajú v evidencii tržieb.

Aktuálny stav pokladnice

	Pri práci registračnými pokladnicami je možné s určitou presnosťou monitorovať aktuálny stav na pokladniciach. Program KASA/R poskytuje informácie o svojom stave pre iné systémy. Tieto informácie sú priebežne aktualizované ale v prípade výpadku sieťového pripojenia môžu byť dočasne neaktuálne. Na zobrazenie stavu poklaníc je potrebné správne nastavenie adresára pre komunikáciu pokladnicami v parametroch systému.

	Pred načítaním stavu je potrebný výber strediska s pripojenou pokladnicou. Niektoré informácie je možné ďalej obmedziť filtrom len na určité obdobie. Filtrovanie pozostáva zo zadania počiatočného a konečného dátumu požadovaného obdobia a stlačenia tlačítka Zobraziť. Prehľad pokladníc obsahuje nasledovné údaje:

1. Otvorené stoly
Evidencia otvorených stolov obsahuje najväčšie množstvo informácii v tomto okne. Základom je zoznam otvorených stolov v pokladnici. Ku každému otvorenému stolu sa zobrazuje aj zoznam nablokovaných tovarov na zvolenom stole. Záložka je doplnená o informácie o cene označenej tovarovej položky, celkovej cene za celý označený stôl a súčte cien na všetkých otvorených stoloch. Evidencia sa týka len posledného dňa a preto neposkytuje možnosť filtrovania podľa obdobia.

2. Prehľad účtov
Prehľad účtov je zoznam všetkých uzatvorených účtov od poslednej mezačnej uzávierky. V prípade stornovacích účtov je záznam zobrazený červeným písmom. Zoznam je možné filtrovať pomocou obdobia pre zobrazenie. Na záložke je doplnená celková suma na účtoch za zvolené obdobie.

3. Prehľad predaných tovarov
Záložka zobrazuje zoznam predaných tovarov (uzatvorené účty). Zoznam je možné filtrovať pomocou obdobia pre zobrazenie. Pre položky je možné meniť triedenie podľa názvu, čísla alebo podľa dátumu a času prvej objednávky. Na záložke je doplnená celková suma  za predaj tovarov za zvolené obdobie.

4. Finančný prehľad
Na záložke je tabuľka s hodnotami obratov. Údaje je možné filtrovať pomocou obdobia pre zobrazenie.

Kreditní hostia

	Pod názvom Kreditní hostia sú evidovaní stáli hostia, ktorí majú v zariadení poskytnutú možnosť bezhotovostnej platby. Na odbytových strediskách môžu platiť bezhotovostne niektorou z preddefinovaných úverových platieb. Kreditní hostia môžu byť oproti bežným hosťom zvýhodnení automatickým poskytnutím zľavy na účte v pokladnici.

	Táto služba sa využíva hlavne v nasledovných prípadoch:

·	hostia s kreditom - hostia, ktorí v zariadení zložili určitú čiastku, ktorá sa pri blokovaní na pokladniciach ponižuje o účtovanú sumu
·	vlastní zamestnanci (vrátane majiteľa) - využitie na konzumácie na odbytových strediskách so zľavou

	Pri zadávaní kreditných hostí je možné zadať hodnotu zľavy, ktorá sa pri blokovaní na pokladnici automaticky uplatní na celý blokovaný účet. Hodnota zľavy sa zadáva v percentách celkovej hodnoty účtu a teoreticky sa môže pohybovať od 0 do 100%. 

	Kreditní hostia môžu v zariadení zložiť určitú čiastku a tú potom čerpať ako kredit. Okrem toho je však na pokladniciach možné aj blokovanie presahujúce veľkosť kreditu hosťa. Tento režim práce je vhodný napríklad pre vlastných zamestnancov, ktorí si vlastný kredit vyrovnajú vkladom až na konci mesiaca. S tým súvisí parameter Povoliť tržbu vyššiu ako vklad. 

	Program Golem eviduje pre kreditných hostí vklady aj tržby. Vklady sa zadávajú v programe a po pridaní nového vkladu je pre hosťa vytlačený príjmový doklad o vklade. Tržby sa načítavajú z údajov poskytnutých registračnou pokladnicou a v programe ich nie je možné meniť.

Uzávierky

	V menu Uzávierky sa nachádzajú funkcie a služby programu súvisiace s uzatváraním stredísk a prechodom programu do nového mesiaca. Z principíálneho hľadiska sa jedná o nasledovné úkony:
- inventúry.
- priebežné uzávierky skladov,
- mesačná uzávierka závodu.

	Inventúra predstavuje kontrolu a prípadne korekciu stavu zásob na jednotlivých skladoch. Podľa typu skladu sa vykonanie inventúry líši. Pre odbytové strediská sa vykonáva Inventúra strediska s pripojenou pokladnicou alebo Inventúra strediska s nepripojenou pokladnicou. Pre odbytové strediská je možné okrem zadania konečného stavu upravovať skladové zásoby pomocou optimalizácie alebo zámeny súrovín. Inventúra pre hlavný sklad tovaru neumožňuje optimalizáciu ani zámeny.  Inventúra sama pozostáva zo zadania konečného stavu zásob na sklade podľa zistenej invenúry skladu. Výsledkom spracovania inventúry je účtovný doklad likvidácia. Výsledky inventúry jednotlivých skladov zostávajú v trvalej evidencii a sú dostupné v Prehľade inventúr, Prehľade zámen a Prehľade optimalizácií spotreby.

	Po spracovaní inventúr je potrebné všetky sklady v zariadení uzavrieť. Táto služba sa v programe nazýva priebežná uzávierka skladu a rovnako je možné rozdeliť ju na Uzávierku hlavného skladu, Uzávierku odbytového strediska a Uzávierku výrobného strediska (kuchyne).

	Ak sú všetky strediská uzatvorené, je možné ukončiť spracovávaný mesiac Mesačnou uzávierkou.

Inventúra hlavného skladu

	Inventúra hlavného skladu (medziskladu) predstavuje zadanie konečného stavu zásob zistených pri inventúre skladu. Pre fyzické vykonanie inventúry je v  programe pripravená tlačová zostava Inventúrna predloha, kam môže zodpovedná osoba zaznačiť stav zistený pri inventúre. Zmena stavu zásob sa v programe  zaeviduje ako likvidačný protokl. Tlačidlom Oprava je možné zmeniť konečný stav a vybrať účtovný pohyb Likvidácia pre evidenciu pohybu tovaru. Pri zmene ďalšej položky sa zadaný účtovný stav pamätá a postačuje zadať konečný stav. Tlačidlo Vymaž zruší príznak o invgentúrnej zmene skladovej položky a označí položku ako nezmenenú. Stav inventúry nie je nutné zadať pre všetky položky naraz. Po opakovanom otvorení okna sa zobrazai predchádzajúce zmeny a zadávaní inventúry je možné pokračovať. Ukončenie zadávania inventúry je potvrdené tlačidlom Spracovanie inventúry, kedy sa vytvorí záznam o inventúre, vytvoria sa likvidačné protokoly a aktualizuje sa stav zásob na sklade. Každá ďalšia zmena by už bola evidovaná ako nová inventúra. 

	Inventúrne zmeny sú v zozname položiek farebne zvýraznené. Každá zmenená položka je zobrazená tyčným písmom. Pri povýšení stavy zásob je podfarbenie textu zelené a pri ponížení stavu zásob je podfarbenie fialové. Suma rozdielu evidovaného stavu zásob a zadaného inventúrneho stavu je zobrazená v detaile okna a nazvaná inventúrny rozdiel.

Pre inventúru je možné vytlačiť nasledovné zostavy:
- inventúrny protokol - zoznam položiek upravených inventúrou a inventúrny rozdiel,
- inventúrna zostava - zostava všetkých (alebo filtrovaných) položiek na sklade s pohybmi v nákupných cenách,
- inventúrna predloha - jednoduchý zoznam všetkých skladových položiek pre zapisovanie inventúry,
- inventúrny súpis zásob - inventúrna zostava s pohybmi a cenami pre zapisovanie inventúry.

Z hľadiska spracovania je pre inventúry potrebné vykonanť nasledovné kroky:
- vytlačiť inventúrnu predlohu alebo inventúrny súpis zásob,
- vykonať fyzickú inventúru a zaznamenať zistené stavy na vytlačený dokument,
- skontrolovať evidovaný stav zásob na sklade a zadať zistené rozdiely,
- potvrdiť spracovanie inventúry.

Inventúrny stav hlavného skladu sa spravidla nelíši od zistených stavov.

Inventúra strediska

	Inventúra strediska s pripojenou pokladnicou alebo strediska Kuchyňa sú totožné. Z hľadiska zadávania údajo a spôsobu spracovania je princíp totožný ako pri inventúre hlavného skladu. Rozdiel tvoria nové spôsoby úpravy stavu zásob oproti hlavnému skladu - optimalizácia a zámeny. Optimalizácia spotreby a zámeny by mali byť spracované pred samotným zadaním a spracovaním inventúry.

	Pre kuchyne sa inventúra stáva kľúčovým meradlom prevádzky. V tomto prípade býva hodnota inventúry značne vysoká (~ 10-20%) a to z dôvodov neovplyvniteľných obsluhou prevádzky. Najznámejším príkladom je strata hmotnosti surovín v dôsledku zmrazovania a následného rozmrazenia. Na odbytovom stredisku sa v inventúre najčastejšie evidujú prípady nesprávneho nablokovania tovaru.

Inventúra strediska s nepripojenou pokladnicou

	Inventúra strediska s nepripojenou pokladnicou sa principiálne líši od ostatných typov inventúr. Nepripojená pokladnica (nie Bez pokladnice !) označuje stav, kedy sa jedná o stredisko s registračnou pokladnicou, ale program s pokladnicou nekomunikuje. Uvedená situácia môže vzniknúť napríklad v dôsledku nepodporovaného typu pokladnice alebo neprepojenia pokladnice so systémom vo vzdialenej lokalite. V takomto prípade program počíta teoretické tržby na základe rozdielu počiatočného stavu zásob a zadaného inventúrneho stavu. Do vypočítaných tržieb sa nezarátava zmena zásoby vytvorená dokladom o pohybe tovaru (presun, likvidácia). Zadávanie konečných stavov je v romto jedinom prípade riešené priamo v zozname skladových položiek. Pre urýchlenie zadávania je v okne dostupná funkcia Nulovanie konečných stavov (zodpovedá predaju všetkých zásob) a Prepis konečných stavov zásobou (zodpovedá žiadnemu predaju).

Prehľad inventúr

	Prehľad inventúr umožňuje spätnú kontrolu vytvorených inventúr a položiek, ktoré boli inventúrou zmenené. Prehľad je možné zobraziť za každé účtovné obdobie (mesiac), ktoré bolo v programe uzatvorené mesačnou uzávierkou. Pre jednotlivé položky sa zobrazuje pôvodné množstvo na sklade ako aj množstvo zadané v inventúre.

Optimalizácia spotreby

	Optimalizácia stavu zásob sa týka automatickej úpravy konečného stavu zásob u položiek, ktoré majú na stredisku záporný stav zásoby. Optimalizácia sa spravidla vykonáva súčasne s inventúrou strediska (pred zadaním a spracovaním inventúry), ak je to potrebné.

	Po stlačení tlačidla Optimalizácia sa upraví spotreba položky tak, aby bol konečný stav zásob nulový. Inými slovami, odstránia sa takto záporné zásoby na stredisku. Optimalizácia  vždy mení len hodnotu spotreby. Pôvodne bola funkcia optimalizácie doplnená pre úpravu korenín, kedy sa na konci mesiaca zásoba pohybovala na hranici inventúrne zostavy obsahovali množstvo položiek, ktoré odstraňovali len 'gramové' záporné položky. Principiálne sa oprimalizácia môže použiť na akýkoľvek druh skladovej položky. Aby sa však do inventúry nedostali nesprávne tovary, prípadne aby sa neoptimalizovaní vysoké záporné stavy, je výška optimalizácie limitovaná na skladovej karte. Optimalizovaná bude len tá položka, ktorá má zadaný limit pe optimalizáciu. Zároveň bude optimalizovaná len vtedy, ak záporná zásoba nepresiahne hodnotu zadanú limitom. V opačnom prípade bude potrebné vyrovnanie zápornej zásoby riešiť iným spôsobom. 

	Položky upravené optimalizáciou sa evidujú a je možné ich spätne prezerať v Prehľade optimalizácií spotreby.

Prehľad optimalizácie spotreby

	Okno slúži na spätné prezeranie optimalizovanej spotreby za aktuálne účtovné obdobie alebo za predchádzajúce mesiace. Prfe každú položky sa zobrazuje hodnota optimalizácie (rovná sa hodnote zápornej zásoby v okamihu spustenia optimalizácie spotreby) s vyjadrením rozdielu v nákupnej cene.

Zámeny

	Zámeny surovín riešia jednorázové zmeny surovín. Používajú sa hlavne v pre výrobky, kedy sa z dôvodu nedostatku zásob pristúpi k náhrade suroviny vo výrobku jednou alebo viacerými inými surovinami. Príkladom môže byť náhrada oleja tukom. Zameny sa zadávajú v inventúre strediska (pred zadaním a spracovaním inventúry), ak je to potrebné. Pri zadaní zámeny sa vytvorá doklad o zámene spotreby. Dodatočne možno do dokladu pridávať ďalšie suroviny označením suroviny pre zámenu.

	Pri zámenách je dôležité si uvedomiť, že sa zamieňa predané množstvo - spotreba. Spotreba sa zamieňa VŽDY CELÁ. Pre zamieňanú surovinu je potrebné zadať jednu alebo niekoľko zamieňajúcich surovín s odpovedajúcim množstvom. Počet zamieňajúcich surovín pre polžku nie je obmedzený. Spôsob práce so zámenami je najjednoduchšie možné vysvetliť príkladom:
Situácia: v mesiaci sa spotrebovalo 15 L oleja na stredisku Kuchyňa. Označením položky Olej na zámenu sa zamieňa celách 15 L uvedených ako spotreba.
Príklad 1: Celá náhrada oleja tukom - ako zamieňajúca surovina sa použije tuk v zodpovedajúcom množstve pre náhradu, napríklad 20 kg.
Príklad 2: Čiastočná náhrada oleja - ak sa zamenilo len 5 L oleja, použijú sa 2 zamieňajúce suroviny: pôvodný olej v množstve 10 L a tuk v množstve 6.5 kg.
Príklad 3. Čiastočná náhrada viacerými surovinami - ak sa zamenilo len 5 L oleja tukom a maslom, použijú sa 3 zamieňajúce suroviny: pôvodný olej v množstve 10 L a tuk v množstve 4 kg a maslo v množstve 1,5 kg.
Ak sa teda nezamieňa celá spotreba ale len časť, treba nezemenené množstvo suroviny uviesť aj ako zamieňajúcu surovinu (pretože sa zamieňa celá spotreba). Takýto spôsob zámen je potrebný z toho dôvodu, že zámeny sa málokedy robia v pomere 1:1 (napríklad pri náhrade čerstvej suroviny jej sušenou náhradou). Pre kontrolu je pre zamieňanú surovinu vyjadrený aj hmotnostný a percentuálny rozdiel spotreby. 

	Zámena surovín v dklade o zámenách sa v stave zásob prejaví až po spracovaní zámeny. Zoznam rozpracovaných a uzavretých zámej je možné prezerať v Prehľade zámen.

Poznámka: Trvalá zámena suroviny vo výrobky sa rieši globálnou zámenou v evidencii vlastných výrobkov.

Prehľad zámen spotreby

	Prehľad zámen spotreby poskytuje spätný prehľad evidovaných a spracovaných zámen spotreby surovín pre jednotlivé strediská. Zobrazenie je možné za aktuálne účtovné obdobie alebo spätne za spracované mesiace.

Priebežná uzávierka hlavného skladu

	Priebežná uzávierka predstavuje uzatvorenie skladu v priebehu mesiaca. Uzatvorenie skladu znamená ukončenie práce s vytvorenými dokladmi o pohybe tovaru (ďalej s nimi nie je možné pracovať, ani doplniť nové položky), vytvorenie dokladu o stave skladových zásob a pohybov v čase uzávierky. V bežnej prevádzke je vytvorenie priebežnej uzávierky vyžadované len jeden krát v mesiaci a to pred uzatvorením mesiaca. Principiálne je však možné uzavrieť hlavný sklad aj častejšie.

	Pred spracovaním uzávierky je nutné vytvorenie tlačovej zostavy o inventúrnych stavoch a účtovných pohyboch na sklade (vytlačenie nie je vyžadované). Bez vytvorenia tlačových zostáv nie je uzavretie skladu povolené.

Priebežná uzávierka kuchyne

Priebežná uzávierka strediska

Mesačná uzávierka závodu

Prevod do účtovníctva

	Spoluprácu programu z účtovným systémom je možné riešiť dvomi spôsobmi. Jedmoduchší ale aj časovo náročnejší spôsob je ručné zaúčtovanie pohybov podľa tlačovej zostavy mesačnej uzávierky, prípadne zostáv tvorených s priebežnou uzávierkou skladov a stredísk. Druhým rýchlejším spôsobom je využitie prenosu do účtovníctva vo forme exportného súboru, ktorý účtovný systém dokáže načítať. Prenos údajov však vyžaduje prvotné správne zadanie prevodového mostíka.

	Samotný prenos do účtovníctva pozostáva z dvoch krokov. Najskôr je to vygenerovanie dát, kedy sa z evidencie programu podľa prevodového mostíka načítajú požadované údaje. Načítanie údajov prebieha z aktuálneho účtovného obdobia alebo z predchádzajúcich mesiacov, ktoré už boli potvrdené mesačnou uzávierkou.  Po vygenerovaní dát je možná kontrola načítaných údajov vytvorením a zobrazením tlačovej zostavy.

	Druhým krokom je samotné vytvorenie exportného súboru podľa typu účtovného systému, ktorý je zadaný v parametroch programu. V parametroch je zadaná aj cesta, kam sa vytvorený súbor uloží.

Prehľady

	Prehľady umožňujú prezeranie evidovaných údajov podľa zadaných parametrov bez možnosti ich zmeny. Prehľady sú spravidla zobrazené ako zoznam v tabuľke ale v niektorých prípadoch je možné prezentovať údaje aj graficky.

	Základným prehľadom je sledovanie stavu zásob na hlavnom sklade tovaru alebo na strediskových skladoch. Pre strediská je možné zobraziť grafický prehľad trieb s mesačným grafom tržieb podľa stredísk. Aktuálna marža porovnáva predajné ceny tovarových položiek s aktuálnou nákupnou cenou na skladoch.

	Dôležitým pomocníkom pri sledovaní spotreby v zariadení je Monitor spotreby surovín a Monitor spotreby výrobkov. Obe služby umožňujú sledovanie spotreby podľa položiek alebo podľa dátumu spotreby. Spotreba je pri sledovaní rozdelná podľa zdroja odpisu surovín.

	Colné výkazy poskytujú podklady pre vyplnenie hlásenéí opredaji alkoholu pre colný úrad.

Zásoby na hlavnom sklade

Okno Evidencia zásob umožňuje sledovanie zásob tovaru podľa jednotlivých skladov spolu s informáciou o pohybe každej tovarovej položky (doklady o pohybe tovaru). Jedná sa o prehľadové okno, ktorého použitie nemá na celkový účtovný alebo tovarový stav zariadenia žiadny vplyv.

Rozširujúcou funkciou okna je možnosť otvorenia okna tlače zvoleného, prípadne priamo tlač dokladu.

Pri sledovaní stavu zásob je k dispozícii filter zobrazenia. Filtrovať zoznam je požné podľa druhu položky, tovarovej skupiny a nulovej zásoby.

Zásoby na stredisku

Okno Evidencia zásob umožňuje sledovanie zásob tovaru podľa jednotlivých stredísk spolu s informáciou o pohybe každej tovarovej položky (doklady o pohybe tovaru). Jedná sa o prehľadové okno, ktorého použitie nemá na celkový účtovný alebo tovarový stav zariadenia žiadny vplyv.

Rozširujúcou funkciou okna je možnosť otvorenia okna tlače zvoleného, prípadne priamo tlač dokladu.

Pri sledovaní stavu zásob je k dispozícii filter zobrazenia. Filtrovať zoznam je požné podľa druhu položky, tovarovej skupiny a nulovej zásoby.

Grafický prehľad tržieb

	Okno predstavuje denný prehľad tržieb v aktuálnom účtovnom období podľa jednotlivých stredísk. Prehľad je možné zobraziť v dvoch formátoch. Jedným je klasický zoznam - tabuľka stredísk s dennými tržbami a súčtom tržieb podľa stredísk aj podľa dní. Druhým, názornejším vyjadrením je mesačný graf tržieb pre jednotlivé strediská. V grafe sú strediská farebne rozlíšené. Používateľ programu má možnosť zvoliť si druh grafu (čiarový, stĺpcový a bodový) a vzhľad grafu (2-rozmerný alebo 3-rozmerný, 3D).

Aktuálna marža

Enter topic text here.

Monitor spotreby surovín

	Monitor spotreby surovín umožňuje denný prehľad spotreby podľa zdroja spotreby. Zdrojom spotreby môžu byť:
·	pokladnice na strediskách
·	rauty
·	zamestnanecká strava
·	likvidácie
·	zámeny
·	odpis spotreby
·	predvýroba
V okne sú zobrazené všetky položky (suroviny aj tovary), ktoré sa na strediskách nachádzajú a to bez ohľadu na to, či boli predané samostatne alebo ako súčasť receptúry.

	Zobrazenie spotreby je možné dvomi spôsobmi. Prvým je zobrazenie podľa dátumu, kedy po výbere dňa sa zobrazia všetky suroviny odpísané v zvolený deň. Druhým spôsobom je zobrazenie podľa položiek. V tomto prípade sa pre zvolenú položku zobrazia všetky dni, kedy bola položka odpísaná do spotreby. Pri zobrazení podľa položiek je možné zobraziť celkový sumár spotreby položky za meiac podľa sledovaných zdrojov spotreby. Zobrazenie je možné za aktuálny mesiac alebo spätne za mesiace uzavreté mesačnou uzávierkou.

	Pre každú zobrazenú položku je možné prezrieť jej aktuálnu skladovú kartu.

Monitor spotreby výrobkov

	Monitor spotreby výrobkov zaznamenáva zoznam výrobkov (jedál a nápojov) odpísaných v systéme. Prehľad je rozdelený podľa zdroja spotreby, ktorým môžu byť:
·	pokladnice na strediskách
·	rauty
·	zamestnanecká strava
·	odpis spotreby
Pre výrobky zobrazené v okne sa dodatočne sleduje aj spotreba jednotlivých použitých surovín v Monitore spotreby surovín.

	Zobrazenie spotreby je možné dvomi spôsobmi. Prvým je zobrazenie podľa dátumu, kedy po výbere dňa sa zobrazia všetky výrobky odpísané v zvolený deň. Druhým spôsobom je zobrazenie podľa položiek. V tomto prípade sa pre zvolenú položku zobrazia všetky dni, kedy bol výrobok odpísaný do spotreby. Pri zobrazení podľa položiek je možné zobraziť celkový sumár spotreby položky za meiac podľa sledovaných zdrojov spotreby. Zobrazenie je možné za aktuálny mesiac alebo spätne za mesiace uzavreté mesačnou uzávierkou.

Colné výkazy

	Colné výkazy slúžia na vytvorenie prehľadov o evidencii a spotrebe aplkoholických nápojov v zariadení. Táto evidencia slúži ako podklad pre vypísanie hlásení pre colnú správu.

	Výkazy sa vytvárajú len pre alkoholické nápoje s určeným podielom alkoholu. To znamená, že v prehľade sa nachádzjú len tovary priradené do tovarovej skupiny typu Destiláty. Zároveň musí byť pre tieto tovary vyplnený údaj o obsahu alkoholu v destiláte na skladovej karte tovaru. Ak obe tieto podmienky nie sú splnené, tovar sa vo vytváraných prehľadoch nenachádza.

Výkaz poskytuje informácie o nasledovných údajoch:

·	Počiatočný stav zásob alkoholu na začiatku mesiaca
·	Príjem alkoholu od dodávateľov
·	Predaj alebo iná spotreba alkoholu
·	Konečný stav zásob alkoholu na konci mesiaca

Vytvorenie prehľadu nie je závislé od účtovného obdobia prehľadu, prehľady je možné vytvárať aj spätne podľa zvoleného mesiaca.

Tlače

	Vytváranie tlačových zostáv predstavuje základ výstupných údajov v programe. Pri inštalácii sa zároveň načíta zoznam tlačových zostáv, ktoré môžu byť v programe použité. Ich prehľad a prípadné úpravy sú dostupné v službe Definícia tlačových zostáv.

	Vytvorené tlačové zostavy nemusia byť bezprostredne po vytvorení aj vytlačené. Vytvorené zostavy sa spravidla archivujú a v Zozname tlačových súborov sú dostupné na neskoršie prezeranie alebo tlačenie. Zostavy sú k dispozícii aj po uzavretí mesiaca.

	Tlač zostáv je dostupná z detailových okien, v ktorých je tlač zostavy predpokladaná alebo ako samostatná funkcia z menu Tlače. Osobitnou zostavou je tlač zobrazeného zoznamu v okne detailu. Zostavy dostupné z menu Tlače sú nasledovné:

·	Kalkulačný list,
·	Inventúrna predloha,
·	Inventúrna zostava,
·	Zúčtovací hárok,
·	Denné tržby,
·	Historické doklady.

Zoznam tlačových súborov

	Každá tlačová zostava vytvorená v programe je uložená pre ďalšie použitie, ktorým môže byť tlač na tlačiarni alebo dodatočné prezeranie. Zostavy sú dostupné aj po mesačnej uzávierke. Toto okno slúži na zobrazenie zoznamu tlačových súborov vytvorených v aktuálnom účtovnom období alebo v predchádzajúcich mesiacoch. Podľa výberu mesiaca sa zobrazia všetky tlačové zostavy vytvorené v tomto mesiaci. Ak zostava pre ďalšiu evidenciu nie je potrebná, je možné ju z evidencie zmazať. Toto sa však netýka protokolárnych zostáv, ktoré nesmú byť zmazané (inventúrne a uzávierkové zostavy).

	Pri prezeraní zostavy je možné meniť mierku zobrazenia. Takto je možné zobraziť vždy celú stránku zostavy bez ohľadu veľkosť alebo orientáciu. Pri otvorení okna náhľadu sa okno zobrazí v rovnakej veľkosti, ako je hlavné okno programu a mierka sa prispôsobí na zobrazenie jednej strany zostavy. Mierku zobrazenia je meniť krokovo o 10% alebo priamo podľa požiadavky na zobrazenie celej strany alebo prispôsobenie podľa šírky. Zo zobrazenej zostavy je možné vyvolať tlač s voľbou tlačiarne a voľbou rozsahu tlače. Okrem toho je možné zobrazenú zostavu uložiť v niekoľkých formátoch ako dokument PDF, TXT, RTF alebo HTML.

	Tlač zostavy je možná aj z hlavného zoznamu vytvorených zostáv bez vyvolania náhľadu na zostavu. To je okrem tlače možné uložiť zostavu vo vlastnom formáte pre účely archivácie.

Tlač zoznamu

	V každom okne s detailom je zobrazený hlavný zoznam údajov, ktorý slúži na prezeranie alebo sa dá v detailovej časti opravovať a meniť. Z tohto hlavného zoznamu je možné vytvoriť tlačovú zostavu a to buď s orientáciou na výšku alebo na šírku. Tlačovú zostavu je možné nájsť a prezerať alebo tlačiť v Zozname tlačových súborov. Pri otvorenom okne detailu je funkcia Tlač zoznamu ako aj Tlač zoznamu naležato dostupná v menu Tlače.

Tlač kalkulačného listu

	Kalkulačný list výrobku predstavuje ucelený popis výrobku - jedla alebo nápoja. Tlač kalkulačného listu z menu je zhodná s tlačou priamo z okna so zoznamom  vlastných výrobkovalebo s okna s receptúrou výrobku.

	Obsahom kalkulačného listu je v prvom rade zoznam surovín potrebných na výrobu spolu s požadovaným množstvom každej suroviny. Hrubá a čistá hmotnosť surovín je uvedená na rovnaký počet porcií, na ktorý je receptúra v systéme zadaná. Rozpis surovín je ukončený rekapituláciou receptúry, hmotnosťou a cenou za celú kalkuláciu aj s prepočtom na 1 porciu. Súčasťou rekapitulácie je aj prehľad nutričných hodnôt receptúry, ak tieto hodnoty boli v systéme zadané.

	Ďaľšou časťou kalkulačného listu je prehľqad cenotvorby. Pre každé stredisko, kde sa výrobok predáva, sú uvedené predajné ceny výrobku pre stredisko a marža na každú cenovú hladinu. 

	Posledným údajom je výrobný postup. V kalkulačnom liste sa uvádza len v prípade, že pre receptúru bol zadaný.

Tlač inventúrnej predlohy

	Inventúrna predloha predstavuje podklad pre vykonanie fyzickej inventúry skladov v zariadení. Obsahom predlohy sú základné informácie o tovarovej položke na sklade (evidenčné číslo, názov a hodnota balenia) a miesto pre napísanie zisteného inventúrneho stavu. Zistená hodnota zásob sa neskôr porovnáva s evidenciou v programe v službe Inventúra.

	Tlač inventúrnej predlohy je totožná s tlačou pri inventúre alebo priebežnej uzávierke hlavného skladu alebo stredísk.

Tlač inventúrnej zostavy

	Inventúrna zostava je finálny prehľad po ukončení inventúry hlavného skladu alebo skladov stredísk. Obsahom je počiatočný stav, príjem a spotreba na strediskách a samozrejme konečný stav zásob. Každý zo sledovaných pohybov je vyjadrený aj v nákupnej cene položky na zvolenom stredisku. 

	Inventúrna zostava obsahuje aj miesto na zapísanie dátumu vykonania inventúry a podpisy zodpovedných pracovníkov. Zostava je povinnou tlačovou zostavou pri uzávierkach hlavného skladu alebo stredísk.

	Tlač inventúrnej zostavy je totožná s tlačou pri inventúre alebo priebežnej uzávierke hlavného skladu alebo stredísk.

Tlač zúčtovacieho hárku

	Zúčtovací hárok je zostava s rovnakou formou ako inventúrna zostava. Rozdielom je len vyjadrenie v predajných cenách (inventúrna zostava sa uvádza v nákupných cenách). Z toho dôvodu možné tlačiť zúčtovací hárok len pre odbytové strediská, prehože hlavný sklad tovaru ani kuchyne nie sú zaťažené predajnými cenami.

	Tlač zúčtovacieho hárku je totožná s tlačou pri inventúre alebo priebežnej uzávierke odbytových stredísk.

Tlač denných tržieb

	Denné tržby zobrazujú prehľad denný prehľad tržieb na zvolenom odbytovom stredisku. Tržby sú rozdelené na hotovostné a bezhotovostné (úverové). Zoznam možných úverových platieb je možné zadefinovat v číselníku spôsobov platieb a pre tržby z pokladníc prideliť v číselníku stredísk. V prípade možného viacnásobného spracovania priebžnej uzávierky strediska sú tržby ďalej rozčlenené na kompletné mesačné tržby a tržby realizované len od poslednej priebežnej uzávierky.

	Tlač dennhých tržieb je totožná s tlačou pri priebežnej uzávierke odbytových stredísk.

Tlač historických dokladov

	Táto voľba je určená na opakovanú tlač historických dokladov o pohybe tovaru. Keďže doklady je možné v priebehu mesiaca meniť a prípadne doplniť a znova spracovať, nie sú doklady o pohybe označené ako archívne tlačové zostavy. Preto je možné ich zo zoznamu tlačových zostáv kedykoľvek zmazať. Ak bol niektorý doklad zmazaný a po určitom čase je potrebné ho vytlačiť alebo prezrieť, pomocou tejto funkcie je možné vytvoriť zostavu znovu. Po výbere mesiaca sa zobrazia všetky príjemky, výdajky, presunky a likvidačné protokoly vytvorené v zvolenom mesiaci a výberom je možné doklad vytvoriť a vytlačiť. Vytvorená zostava sa doplní do zoznamu tlačových zostáv vytvorených v aktuálnom mesiaci.

Číselníky

Používatelia

Program je možné používať v dvoch režimoch:
·	neobmedzený režim ( administrátorský )
·	režim oprávnení na prístup k jednotlivým častiam programu
Spôsob používania je možné zadať v parametroch programu.

Prvý spôsob je vlastne používanie programu bez akýchkoľvek funkčných obmedzení. Je vhodný pre prevádzku, kde v programe pracuje len jediný človek alebo všetci používatelia programu majú rovnaké funkčné zaradenie (a tým aj práva).

Druhý spôsob predstavuje podrobné zadanie oprávnení na prístup k jednotlivým funkciám a službám programu. Tento režim je vhodný pre zariadenia s väčším počtom používateľov programu, pričom každý z nich má v systéme určitú funkciu. Z tejto funkcie mu vyplývajú práva na určité činnosti v programe, pričom ostatné funkcie programu mu zostanú neprístupné. Oprávnenia (alebo prístupové práva) sa môžu týkať jednak samotného otvorenia okna s požadovanou evidenciou alebo povolenia stlačenia konkrétneho tlačítka v otvorenom okne. Zakázané tlačítka v okne nebudú povolené (šedé písmo) a nebudú sa dať stlačiť.

Prideľovanie prístupových práv pozostáva z vytvorenia niekoľkých skupín používateľov, kde každá skupina bude mať odlišné práva na prácu s programom. Každý vytvorený používateľ bude zaradený do jednej z týchto skupín a práva na prácu s programom preberie z pridelenej skupiny.

Číselník skupín používateľov

	Základom správy používateľov sú používateľské skupiny. Nastavenie pracovných skupín je nutné len v prípade používania rôznych práv pre odlišné skupiny používateľov. Ak program pracuje v administrávorskom režime, zmeny v číselníku nie sú potrebné. 

	Používateľskou skupinou je zoznam oprávnených používateľov programu, ktorí majú v zariadení spravidla rovnaké pracovné zaradenie a rovnaké oprávnenia na prácu s programom. Pre každé pracovné zaradenie  s odlišnou pracovnou činnosťou je potrebné vytvoriť samostatnú pracovnú skupinu a prideliť jej práva na prácu s jednotlivými službami programu. Základným oprávnením je povolenie na otvorenie zadaného okna. Dodatočne je možné zadať, čo pracovník môže v otovrenom okne robiť - pridávať nové záznamy, opravovať alebo mazať záznamy, spúšťať rôzne funkcie okna... Takto je možné presne určiť, čo ktorý zamestnanec môže v programe robiť, ktoré údaje môže len prezerať a ktoré môže aj opravovať.

	Oprávnenia sa prideľujú pomocou tlačítok buď pre samostatnú funkciu každého okna (zmena aj cez dvojitý klik myšou) alebo pre celé okno naraz. Stav pridelenia práv je signalizovaný zmenenou ikonu pri práve okna alebo funkcie.

Číselník používateľov

	Prihlásenie do programu je povolené len používateľom s prideleným prihlasovacím menom a heslom. Preto by mal mať každý používateľ programu vytvorené prihlasovacie konto do programu. Výhody vlastného konta sú aj v tom, že vykonávané operácie sa evidujú pre každého zamestnanca samostatne

	Po prihlásení do programu sú ďalšie možnosti používateľa určené určené jeho právami na používanie programu (zadané v číselníku skupín používateľov). 

Účtovné číselníky

Enter topic text here.

Číselník účtovných pohybov

	Číselník zahrňuje rozšírenú evidenciu základných účtovných druhov pohybov v zariadení vrátane účtovných záznamov o pohybe tovaru. Základné účtovné pohyby sú:
·	príjem tovaru do zariadenia (na hlavný sklad)
·	výdaj tovaru z hlavného skladu na strediská
·	presun tovaru medzi strediskami
·	likvidácia zásob formou škodového protokolu
·	tržby (externé)

	V systéme je možné zadať len uvedené druhy pohybov. Okrem toho si však systém sám eviduje niektoré ďalšie pohyby, ktoré sú vytvorené v prípade potreby a program ich nedovoľuje opravovať ani vymazať. Jedná sa o tržby za predaný tovar (interné), účtovné záznamy o spotrebe a oceňovací rozdiel. Oceňovací rozdiel vzniká ako účtovné vyrovnanie rozdielu medzi účtovným a tovarovým stavom pri niektorých operáciách s pohybom zásob (napríklad storno). Automaticky vytvorené pohyby majú spravidla záporné číslo pohybu.

	Pridanie nových pohybov vyžaduje zadanie čísla a názvu pohybu a základného druhu pohybu. Pre pohyby tržieb sa naviac zadáva aj sadzba DPH pre tržbu. Číslo pohybu musí byť jedinečné, to znamená v systéme nemôžu existovať dva druhy pohybov s rovnakým číslom (vrátane zmazaných druhov pohybov).

	Zmazanie druhu pohybu je možné len v prípade, že v aktuálnom účtovnom období zvolený pohyb ešte nebol použitý. Ak druh pohybu nebol použitý ani v predchádzajúcich účtovných obdobiach, dôjde k fyzickému odstráneniu druhu pohybu zo systému. V opačnom prípade kvôli zachovaniu historických údajov sa druh pohybu len označí ako zmazaný a v systéme už nie je možné ho použiť.

	Pri spolupráci s programom Deimos (rezervačný systém - recepcia) dochádza k situácii, kedy je potrebné zosúladiť pohyby systému s pohybmi z recepcie. Je na to určený samostatný číselník Konverzia pohybov tržieb z recepcie.

Číselník spôsobov platieb

	Číselník spôsobov platieb predstavuje rozšírenú evidenciu základných spôsobov platieb použitých v systéme. Základným druhom platby môžeme napríklad chápať platbu kartou a číselník spôsobov platieb potom definuje platbu kartou podľa jednotlivých druhov karty (MasterCard, VISA, ...). V prípade, že v zariadení platba nie je možná žiadna platba kartou, nie je potrebné takýto spôsob platby ani vytvárať.

	Základnú platbu v hotovosti a vnútorné platby v rámci zariadenia nie je možné zmazať ani opravovať. Vytváranie nových spôsobov platieb umožňuje výber platby z nasledovných základných spôsobov:
·	hotovosť
·	karta
·	šek
·	faktúra
·	iný spôsob platby

	Z historických dôvodov nie je možné v spôsob platby úplne odstrániť zo systému. Pri voľbe vymazania spôsobu platby zo systému je zvolená položka označená ako zmazaná ale v systéme je aj naďalej evidovaná. V budúcnosti však už nebude možné ju použiť.
Zmazané platby sú zobrazené prečiarknutým písmom.

Konverzia pohybov tržieb z recepcie

	Informačný systém Golem je navrnutý na spoluprácu s inými systémami. Jedným z nich je rezervačný systém Deimos, pre ktorý sú v systéme priradené strediská typu Recepcia. Obidva systémy môžu pracovať spoločne alebo úplne nezávisle od seba. Pri vzájomnom prepojení systémov môže nastať situácia, kedy majú obidva systémy už vytvorenú vlastnú štruktúru účtovných pohybov.

	Tento číselník je určený na vyriešenie uvedeného problému. Ku každému pohybu (tržbe) zo systému Deimos je priradený vlastný účtovný pohyb. Každý nový pohyb tržby z recepcie je možné buď priradiť k existujúcemu pohybu v systéme (Oprava) alebo vytvoriť v systéme nový pohyb s rovnakým menom ako pohyb na recepcii (Nový). V prípade, že pohyb tržby z recepcie je evidovaný s inou sadzbou DPH neevidovanou v systéme Golem, je pred prepojením pohybov potrebné vybrať správnu sadzbu dane.

	Prepojenie pohybu pre oba systémy je možné aj zrušiť (napríklad v prípade nesprávneho zadania). V tomto prípade sa zruší len prepojenie pohybu. Samotné číselníky systémov zostanú nezmenené. 

Predkontačná tabuľka

Enter topic text here.

Číselník platobných mien

	Platobné meny je číselník, ktorý je možné využiť pri možnosti platby za tovar alebo služby v cudzej mene. Štandardne sa v číselníku nachádza len domovská platobná mena. Dodatočne je možné pridávať ďalšie meny. Použitie číselníka je úzko spojené s číselníkom denných kurzov.

	Využitie číselníka je len v prehľadoch o realizovaných tržbách, ak platba prebehla v cudzej mene a pripojená pokladnica umožňuje tieto údaje do programu posielať.

Číselník denných kurzov

	Denné kurzy zobrazujú kurzovú tabuľku pre zadané platobné meny. Kurzové lístky sa zobrazujú podľa zadaného dňa.

	Ak má program k dispozícii pripojenie na internet, je možné denný kurz načítať priamo zo stránky NBS.

Číselník stredísk

	Číselník stredísk určuje základné systémové a funkčné rozdelenie zariadenia. Každé zariadenie je tvorené centrálnym skladom a systémom stredísk. Pre komplexnosť je systém doplnený o stredisko Závod, ktoré predstavuje celé zariadenie.

	Centrálny (hlavný) sklad predstavuje základnú skladovú jednotku a v ňom sú definované všetky skladové karty. Podľa typu skladových položiek alebo iných kritérií môže v systéme existovať niekoľko stredísk typu hlavný sklad (tzv. medzisklady), ale v konečnom dôsledku sa bude jednať len o časti centrálneho skladu. Centrálny sklad tovaru je výhradne evidenčný, nie je zaťažený predajnými cenami a nie je tu možné robiť žiadny odpis tovaru do spotreby a evidovať tržby. Z toho dôvodu je hlavný sklad vždy bez pripojenej pokladnice.

	Systém stredísk je tvorený zoznamom výrobných stredísk (kuchýň) a odbytových stredísk. Špeciálnym typom odbytových stredísk sú strediská typu Recepcia a Maloobchodné stredisko. Výrobné strediská - kuchyne nemajú predajné ceny položiek, za určitých podmienok ale môžu evidovať tržby. Odbytové strediská slúžia na odpis spotreby tovarov. 

Spôsob pripojenia pokladnice k stredisku môže byť nasledovný:
·	bez pokladnice - stredisko s pokladnicou nespolupracuje, spotreba zo strediska sa realizuje výhradne cez doplnkové funkcie (napr. Rauty)
·	pripojená pokladnica - komunikácia s pokladňou je riešená prepojením programu s pokladnicou pomocou počítačovej siete
·	nepripojená pokladnica - pokladnica pre stredisko existuje, nie je však zapojená v počítačovej sieti a odpis spotreby ako aj tržby strediska sa vypočítavajú na základe zadanej inventúry.

	Každé stredisko je charakterizované svojím číslo, ktoré musí byť jedinečné (v systéme nemôžu existovať dve strediská s rovnakým číslom), názvom a typom strediska. Odbytové strediská môžu byť prepojené s registračnou pokladnicou. V súčasnosti je k dispozícii PC pokladnica pre DOS.

	Z dôvodu evidencie histórie sa strediská zo systému fyzicky nevymazávajú. Len sa označia ako zmazané (sú zobrazené prečiarkutým písmom) a nie je možné ich naďalej používať. Vymazať je možné len stredisko, na ktorých nie sú evidované žiadne tovary ani tržby.

Prevádzkové doby kuchýň:
Systém je pripravený na odpis jedla z viacerých kuchýň. Z toho dôvodu je v takomto prípade nutné evidovať prevádzkovú dobu každej kuchyne a systém je schopný odpísať jedlo práve z tej kuchyne, ktorá je v čase objednávky jedla v registračnej pokladnici práve otvorená. Každej kuchyni je možné zadať až tri prevádzkové doby, ktoré sa však u jednej kuchyne nesmú navzájom prekrývať (medzi viacerými kuchyňami prekrývanie možné je). Možné je zadať aj prevádzkovú dobu cez polnoc. 

Presmerovanie dávok:
Presmerovanie dávok z registračných pokladníc sa používa v prípade, keď na jednom stredisku pracuje viacero registračných pokladníc. V takomto prípade je potrebné pre každú pokladnicu vytvoriť v systéme jedno odbytové stredisko. Prvé stredisko tak bude evidovať zásoby aj tržby, ostatné strediská budú prázdne a tovarové a spotrebné dávky budú mať presmerované na prvé stredisko. Tým sa v systéme zabezpečí oddelené spracovanie dávok z viacerých pokladníc pre jedno stredisko bez toho, aby sa navzájom ovplyvňovali. V bežných prípadoch sa dávky odpisujú na tom stredisku, kde boli evidované.

Úverové platby:
Odbytové strediská sú v prevažnej miere prepojené s registračnou pokladnicou. V prípade prepojenia s počítačovou pokladnicou UTILIS verzia 7.xx je potrebné zvoliť používané úverové platby na pokladnici. Je to z toho dôvodu, že program KASA umožňuje maximálne 4 druhy úverových platieb, zatiaľ čo tento systém ich počet nijako neobmedzuje. Takto sa takto priradí jedna úverová platba systému pre všetky 4 typy úverov KASY a pri spracovaní tržieb z takejto pokladnice sa tržba so zadaným spôsobom platby zaeviduje.

	V čase implemenácie systému je pre jednotlivé strediská možné zadať účtovný počiatočný stav strediska v nákupných cenách. Zadanie počiatočného stavu sa spravidla robí len v prvý mesiac prevádzky systému pri vytváraní skladových kariet a počiatočného stavu zásob. Po spravovaní prvej uzávierky strediska už zmena počiatočného účtovného stavu strediska nie je možná.

Číselník tovarových skupín

	Tovarové skupiny predstavujú formu kategorizácie tovarových položiek v rámci systému. Vo všeobecnosti v jednej tovarovej skupine budú zahrnuté všetky obchodné tovary zodpovedajúce charakteru tejto skupiny. Tvorba zoznamu tovarových skupín je voľná a do veľkej miery určuje celkový spôsob evidencie zásob v zariadení. Množstvo vytvorených tovarových skupín vedie k detailnejšiemu rozlíšeniu štruktúry skladových zásob ale v konečnom dôsledku aj k detailnejšej evidencii tržieb. 

	Príkladom môže byť evidencia tovarových skupín pre víno. V systéme je možné vytvoriť samostatné tovarové skupiny pre vína sladké, polosuché, suché, sekty, špeciálne druhy vín, podľa spôsobu predaja (v extrémnych prípadoch aj podľa výrobcu) a podobne. Na druhej strane však úplne postačujú dve tovarové skupiny: vína predávané len ako celok (kusové) a vína rozlievané. Podrobnejšiu štruktúru už budú predstavovať samotné skladové karty. Z tohto príkladu je zrejmé, že definovanie číselníka bude silne závisieť od konkrétneho zariadenia a jeho požiadaviek. Napriek tomu je možné v procese inštalácie vytvoriť preddefinovaný základný zoznam tovarových skupín používaný v predchodcovi tohto programu.

	Pre každú skupinu je povinné zadať jedinečné číslo tovarovej skupiny (v systéme nesmú existovať dve skupiny s rovnakým číslom), názov, typ skupiny a sadzba DPH pri predaji (na výstupe). 
Pre konkrétne typy skupín sú k dispozíci ešte ďalšie paramtre:
·	Predaj v predajných jednotkách - označuje skupinu pre rozlievané tovary, či už alkoholické alebo nealkoholické. Rozlievaný tovar je taký, ktorý sa nepredáva v celých kusoch ale len v určitých presne definovaných podielových častiach (napríklad vína, destiláty, ...). Parameter je možné nastaviť len pre destiláty, vína, pivo a ostatný obchodný tovar.
·	Evidenčné sledovanie - tento parameter je určený pre skupinu obalov, ktoré nie sú zaťažené nákupnou cenou. Takéto obaly bude možné prijať s nulovou nákupnou cenou.

	Zjednodušenie zadávania skladových kariet umožňuje zadanie predpokladaného rozsahu čísiel pre skladové karty v danej skupine. Program už v procese zadávania číselníka skupín vypočíta a zobrazí počet skladových položiek vyhovujúcich zadanému rozsahu. V číselníku sa eviduje aj predpokladané nasledujúce číslo pre skladovú kartu patriacu do zvolenej skupiny, ktorá sa ponúkne ako evidenčné číslo pre novú skladovú kartu v danej tovarovej skupine. Tieto čísla nie sú kontrolované a rozsahy pre rôzne skupiny sa môžu navzájom prekrývať. Napriek tomu pri správnom návrhu rozsahov pre skupiny s rozumnou rezervou môže nielen urýchliť proces prvotného zadávania skladových kariet ale aj udržať poriadok v číslovaní v skladovej evidencii.

	Zmazať tovarovú skupinu je možné len v tom prípade, že v nej nie sú evidované žiadne skladové karty. Ak sú v skupine evidované len tovary, ktoré boli medzičasom zmazané a v systéme už nie sú používané, skupina sa len označí ako zmazaná a naďalej sa už nepoužíva. Zmazané skupiny sú zobrazené prečiarknutým písmom a majú odlišnú podkladovú farbu písma.

Číselník skupín výrobkov

	Skupiny výrobkov predstavujú formu kategorizácie vlastných výrobkov v rámci systému. Vo všeobecnosti v jednej skupine budú zahrnuté všetky výrobky zodpovedajúce charakteru tejto skupiny. Množstvo vytvorených tovarových skupín vedie k detailnejšiemu rozlíšeniu štruktúry výrobkov ale v konečnom dôsledku aj k detailnejšej evidencii tržieb. 

	Pre každú skupinu je povinné zadať jedinečné číslo skupiny (v systéme nesmú existovať dve skupiny s rovnakým číslom), názov, typ skupiny a sadzba DPH pri predaji (na výstupe)  s výnimkou polotovarov. 
Typ skupiny dovoľuje výber z troch skupín, ktoré sa výrazne odlišujú spracovaním v systéme:
·	Jedlá - predstavujú skupinu výrobkov, ktoré sa vytvárajú v stredisku Kuchyňa a predávajú sa na odbytových sttrediskách. Pri spracovaní spotreby sa sa preto suroviny odpisujú z Kuchyne ale tržba je evidovaná na odbytovom stredisku, kde sa predaj uskutočnil.
·	Nápoje - zahrňujú skupinu výrobkov vytváraných priamo na stredisku, z ktorého sa úpo predaji odpíšu suroviny a kam sa aj zapíšu tržby.
·	Polotovary - označujú skupinu výrobkov, ktorá nie je určená na priamy predaj a nemá ani pridelené predajné ceny. V takejto skupine sú vlastné výrobky, ktoré sa ďalej používajú ako ako suroviny v iných vlastných výrobkoch. Program dovoľuje aj vnorenie polotovarov do (polotovar v polotovare) siedmej úrovne.

Pre jedlá a nápoje je k dispozíci ešte ďalšií paramter:
·	Počet porcií na receptúru - určuje, na koľko porcií budú výrobky v tovarovej skupine normované. Pri vytváraní nových skupín program ponúkne 10 porcií pre jedlá a 1 porciu pre polotovary, tieto hodnoty je ale možné zmeniť (len pri vytváraní skupiny). Pre polotovary sa počet porcií nezadáva, pretože polotovary sú normované na celkovú hmotnosť výslednej receptúry polotovaru.

	Zjednodušenie zadávania definícií (hlavičiek) výrobkov umožňuje zadanie predpokladaného rozsahu čísiel pre výrobky v danej skupine. Program už v procese zadávania číselníka skupín vypočíta a zobrazí počet výrobkov vyhovujúcich zadanému rozsahu. V číselníku sa eviduje aj predpokladané nasledujúce číslo pre výrobok patriaci do zvolenej skupiny, ktoré sa ponúkne ako evidenčné číslo pre nový výrobok. Tieto čísla nie sú kontrolované a rozsahy pre rôzne skupiny sa môžu navzájom prekrývať. Napriek tomu pri správnom návrhu rozsahov pre skupiny s rozumnou rezervou môže nielen urýchliť proces prvotného zadávania  výrobkov ale aj udržať poriadok v číslovaní výrobkov z roznych kategórií.

	Zmazať tovarovú skupinu je možné len v tom prípade, že v nej nie sú evidované žiadne výrobky. V opačnom prípade sa skupina sa len označí ako zmazaná a naďalej sa už nepoužíva. Zmazané skupiny sú zobrazené prečiarknutým písmom a majú odlišnú podkladovú farbu písma.

Číselník merných jednotiek

	Merné jednotky predstavujú číselník skladových jednotiek pre položky na hlavnom sklade a na strediskách. Úlohou číselníka je lepšia orientácia v skladovej evidencii zariadenia, pretože program dovoľuje odlišnú evidenciu merných jednotiek na hlavnom sklade a na strediskách (napríklad na hlavnom sklade v kusoch a na strediskách v litroch). Každá skladová položka musí mať preto presne určené, v akých jednotkách bude evidovaná na hlavnom sklade a v akých jednotkách na strediskách.

	Merné jednotky sú určené jednoznačným číslom jednotky a použitou skratkou. Zmazť je možné len takú mernú jednotku, ktorá nebola použitá na žiadnej skladovej karte. Prvé tri vytvorené jednotky nie je možné zmazať.

Číselník skladových kariet

Všetky skladové položky v systéme obsahujú zoznam parametrov, s ktorými je daná položka evidovaná. Tieto parametre sú vedené v Skladovej karte. 

Skladové položky sú definované svojím evidenčným číslom a názvom. Číslo skladovej karty musí byť jedinečné, to značí že v systéme nesmú existovať dve aktívne položky s rovnakým evidenčným číslom. Akívne položky sú tie, ktoré zo systému neboli vymazané. Po vymazaní sa skladová položka stane neaktívnou, je možné ju vidieť len v historických evidenciách ale do systému je možné pridať novú položku s rovnakým evidenčným číslom. S evidenčným číslom je úzko spojené aj spojovacie číslo, ktoré slúži na spojenie viacerých položiek pri výdaji tovaru na strediská.

Každá položka v systéme (suroviny aj tovary) musí mať vytvorenú skladovú kartu v centrálnom (hlavnom) sklade (v jednom z medziskladov). Cez hlavný sklad taktiež každá položka bude prechádzať na ceste medzi dodávateľom a odberateľom (spotrebiteľom). Každá skladová položky zároveň patrí do niektorej skupiny vytvorenej v číselníku tovarových skupín. 

Skladové položky určené na rozlievaný predaj musia mať zadané predajné jednotky. Pre každú položku je možné zadať 1-5 predajných jednotiek, pričom nevyplnené jednotky (hodnota = 0) nebudú pri ďalšej práci použité. Predajné jednotky zadané na skladovej karte sú platné pre všetky strediská v systéme. Rozlievaný predaj je určený tovarovou skupinou, kontrétne parametrom Predaj v predajných jednotkách. Pre tovary patriace do skupiny Destiláty je dostupný parameter Podiel alkoholu, ktorý obsahuje percentuálne množstvo alkoholu v destiláte. Používa sa vo výkazoch o evidencii, príjme a predaji alkoholu pre colnú správu.

Ďalším dôležitým parametrom je Balenie tovaru. Balenie je určené hmotnosťou tovaru v gramoch. S balením súvisí prepočet zásoby pri výdaji. Ak je zvolený prepočet balenia, bude položka na sklade a na strediskách evidovaná v rôznych merných jednotkách (nutné zadať) ako koeficient prepočtu sa použije práve hodnota balenia. Okrem toho balenie súvisí aj s parametrom Strediskové merné jednotky v receptúre. Takto označená položka sa používa pre suroviny používané v receptúrach v kusoch, aby zadané množstvo v receptúre nemalo vplyv na celkovú hmotnosť receptúry (použije sa nulová hmotnosť). Hodnota balenia je povinná pre tovary na rozlievanie, kde určuje obsah fľaše rozlievaného tovaru.

Pre spoluprácu s registračnou PC pokladnicou je skladová karta doplnená o evidenciu názvu pre pokladnicu. Názov je limitovaný dĺžkou 20 znakov. V parametroch je možné určiť spôsob generovania názvu pre KASU - v základnej definícii je odstránenie diakritiky a text veľkými písmenami.

Vymazanie skladovej karty je podmienené všetkými väzbami skladovej karty v systéme. Na mazanú skladovú kartu nesmie odkazovať žiadna ďalšia karta pomocou spojovacieho čísla, karta musí mať na všetkých skladoch nulovú zásobu a nesmie mať evidované pohyby tovaru a nesmie byť použitý ako surovina v žiadnej receptúre výrobku. Pri vymazaní sa zmaže aj evidencia na jednotlivých strediskách, predajné ceny a predajné jednotky.

Mnohé parametre skladových položiek je možné zadať len pri vytváraní skladovej karty alebo ich je možné meniť len zložitým postupom. Preto je nanajvýš vhodné venovať vytváraniu skladových kariet vysokú pozornosť. Chyby na skladových kartách sa odhaľujú veľmi ťažko a ako základný prvok systému majú za dôsledok prenos tejto chyby takmer do všetkých služieb programu. 

Počiatočné stavy, predajné ceny:
Každá skladová položka môže byť vydaná (a evidovaná) na viacerých strediskách. Evidenčné strediská sa zadajú na samostatnej záložke. Pri zadávaní počiatočných stavov je možné zadať aj nákupnú cenu a počiatočný stav na stredisku. Pre predajný tovar sa zadávajú predajnej ceny pre každé predajné stredisko zvlášť. Takto dovolené predávať tovar na rôznych strediskách s rôznymi predajnými cenami. Predajné ceny sú tri, pričom prvá predajná cena je povinná  - nie je nutné ju zadať ale bez nej nie je možné odoslať tovar do pokladnice. 

Zmazať položku z evidencie na stredisku je možné len v tom prípade, ak na uvedenom stredisku má tovar nulovú zásobu, mená evidované pohyby a nie je v zozname predajných položiek. Zmazanie evidencie z hlavného skladu nie je možné (tam je evidovaná skladová karta).

Nutričné hodnoty:
Pre zariadenia spotrebou sledovania nutričných hodnôt výrobkov je možné pre jednotlivé suroviny zadať nutričné hodnoty, na základe ktorých je možné vypočítať nutričné hodnoty výrobkov podľa obsahu receptúry. Na samostatnej záložke je možné zadať množstvo bielkovín, sacharidov a tukov spolu s celkovou využiteľnou energiou a množstvom kalórií v základnej mernej jednotke suroviny.

Vzhľadom na rozsiahle množstvo zobrazených údajov je možné rozsah zobrazenia obmedziť filtrom. Filtrovať záznamy ne možné podľa skladu, tovarovej skupiny a základného typu skupiny.

Skladová karta

Enter topic text 

Číselník vlastných výrobkov

Evidencia výrobkov obsahuje zoznam všetkých vlastných výrobkov v zariadení vrátane polotovarov. Polotovarom sa v systéme rozumie vlastná receptúra, ktorú je možné použiť ako surovinu v iných výrobkoch. Samotný polotovar nemá predajnú cenu a nie je možné ho priamo predávať. Polotovar však môže ako surovinu obsahovať ďalší polotovar a to až do siedmej úrovne.

Podľa spôsobu vytvárania sa výrobky delia na jedlá a nápoje. Jedlo je výrobok, ktorý sa vytvára na výrobnom stredisku (v kuchyni) a predáva sa na odbytovom stredisku. Tržba za jedlo sa eviduje na tom odbytovom stredisku, kde bolo jedlo predané, spotreba surovín sa však odpisuje z kuchyne. Nápoje sú výrobky priamo vytvárané na odbytovom stredisku, kde boli predané. Na tomto stredisku sa evidujú aj tržby a odpisuje sa spotreba surovín.

Program nedovoľuje zadať dva výrobky s rovnakým evidenčným číslom. Pri zadávaní nového výrobku sa kontroluje existencia zadaného evidenčného čísla aj v zozname skladových kariet. Tým je zabezpečené, že v systéme nebudú existovať rovnaké evidenčné čísla pre tovary a výrobky, čo by viedlo k nejednoznačnej evidencii v registračných pokladniciach. Z toho istého dôvodu nie je možné zadať evidenčné číslo ani v rozsahu čísiel rezervovaných pre evidovaný rozlievaný tovar.

Základné parametre každého výrobku je evidenčné číslo a názov výrobku a základné výrobné stredisko. Evidenčné číslo musí byť v systéme jednoznačné, môže sa však použiť číslo položky, ktorá v systéme bola použitá ale v priebehu času bola vymazaná. Historické záznamy v tomto prípade zostanú nezmenené a budú stále odkazovať na pôvodnú zmazanú položku. Základné výrobné stredisko (pre nápoje to bude odbytové stredisko) bude využívané len na základnú evidenciu kalkulácie výrobku, v prevádzke však môže byť výrobok odpísaný aj z iného ako základného strediska. Pre nové polotovary je nutné zadať aj váhu receptúry, na ktorú bude receptúra kalkulovaná.
Podľa zadaného názvu výrobku program ponúkne názov výrobku pre registračnú pokladnicu odstránením diakritiky, úpravou na veľké písmená s skrátením názvu na dĺžku vhodnú pre pokladničný program.

Pre mnohé výrobky v zariadení platí, že ich náročnosť prípravy je podstatne vyššia ako je to u ostatných výrobkov. Tento rozdiel sa kompenzuje osobitným zadaním predajnej ceny počas preceňovania výrobkov s vyššou hodnotou ceny (vyššou maržou), ktorá uvedenú skutočnosť odráža. Evidencia výrobkov v programe obsahuje parameter Pracnosť, ktorý uvedený nesúlad dokáže vyriešiť aj v procese automatického precenenia väščieho počtu výrobkov naraz. Tento parameter slúži na percentuálne zadanie pracnosti alebo inej náročnosti výrobku, ktorá by sa mala v konečnom dôsledku odraziť na konečnej predajnej cene (=prirážka). Počas automatického precenenia z nákupnej alebo kalkulačnej ceny sa výsledná cena počíta nielen povýšením o zadanú maržu ale aj povýšením o hodnotu pracnosti.

Samotný zoznam surovín vo výrobku je možné zadať v číselníku Receptúra.
Pre jednotlivé výrobky je k dispozícii tlačová zostava Kalkulačného listu, ktorá obsahuje základné údaje o receptúre, zoznam surovín s potrebnými množstvami a výrobný postup (ak je k dispozícii). Kalkulačné listy výrobkov by mali byť uložené v kuchyni.

Pre komplexnosť evidencie je možné každý výrobok doplniť o obrázok so zobrazením jedla (náhľad) a text výrobného postupu. Náhľad má v súčasnosti len evidenčnú hodnotu, výrobný postup sa zobrazuje v zostave kalkulačného listu výrobku. Oprava výrobného postupu sa realizuje v samostatnom okne, kde je umožnené základné formátovanie textu. 

V menu Prevádzka je evidencia vlastných výrobkov doplnená o ďalšiu funkcionalitu.

Predajné ceny:
Pre každý výrobok je možné určiť, na ktorom stredisku bude predávaný. To je dosiahnuté zadaním predajnej ceny pre každé predajné stredisko zvlášť. Zároveň je takto dovolené predávať výrobky na rôznych strediskách s rôznymi predajnými cenami. Predajné ceny sú tri, pričom prvá predajná cena je povinná  - nie je nutné ju zadať ale bez nej nie je možné odoslať výrobok do pokladnice.

 Zmazať predajnú cenu a tým pádom aj možnosť predaja na konkrétnom stredisku je možné len v tom prípade, ak na uvedenom stredisku výrobok nie je v zozname predajných položiek.

Vzhľadom na celkový rozsah zobrazených záznamov je možné rozsah zobrazených výrobkov filtrovať. Filtrovanie je možné podľa evidenčného strediska, skupiny výrobkov, typu výrobku a suroviny v receptúre výrobku.

Číselník partnerov

Číselník partnerov eviduje zoznam partnerov v systéme. Vo všeobecnosti môže byť partner dodávateľom (príjem tovaru) alebo odberateľom (spracovanie rautov, ...), pričom jeden partner môže spĺňať obidve funkcie. Naopak, ak partner nebude označený ako dodávateľ ani odberateľ, nebude ho možné v systéme použiť podobne ako keby bol vymazaný. Partneri sú rozlíšení podľa farby podkladu písma v zozname a pomocou príslušných tlačítok v ovládacom paneli (pod zobrazeným zoznamom) je možné povoliť alebo zakázať zobrazenie príslušnej skupiny partnerov.

Pre prípad všeobecného odkazu na partnera je do systému pridaný bližšie neurčený partner s číslom 0, ktorý môže byť použitý ako dodávateľ aj ako odberateľ. Oprava ani vymazanie tohto partnera nie je možné.

Použitie odkazu na partnera v programe je možné buď zadaním časti mena alebo čísla partnera. V prípade zadania čísla sa kontroluje IČO a DIČ partnera.

Zrušení partneri zú zobrazení prečiarknutým písmom a nie je možné ich opravovať.

Vzhľadom na možné rozšírenie programu je číselník partnerov doplnený o evidenciu kontaktných údajov partnera a zoznam bankových účtov partnera. Tieto údaje sú v súčasnej verzii programu len evidenčné. 

Služby

	V menu Služby sú administračné funkcie programu, ktoré s evidenciou údajov nesúvisia alebo súvisia len nepriamo. 

	Prvou službou je nastavenie parametrov programu pri inštlácii programu. Nasleduje služba Servis s používaná hlavne pri aktualizácii databázy. Aktualizácia prístupových práv a aktualizácia tlačových zostáv sa uplatnia pri inštalácii nových verzií programu. Definícia tlačových zostáv umožňuje nastavenie parametrov pre vytvárané zostavy. Zoznam chybových hlásení zobrazuje protokol o činosti programu určený tlavne pre tvorcu programu. Protokol činností požívateľov zas sleduje prácu jednotlicých používateľov v programe. A nakoniec Uzamknutie aplikácie dovoľuje zablokovať prácu v programe pre neoprávnených používateľov.

Parametre programu

	Parametre sú popri základných číselníkoch najdôležitejšia časť programu. Určujú, ako sa bude program správať a aké údaje obsahuje. Parametre ej potrebné nastaviť pri inštalácii programu a pri ďalšej práci zostávajú väčšinou nezmenené. Preto sa pri otvorení okna ako prvé poskytne nastavenia používateľských parametrov. Podľa vzťahu parametrov k programu je možné parametre rozdeliť na:

·	základné - všeobecné nastavenia programu,
·	ostatné - nastavenia pre spoluprácu s inými systémami,
·	účtovné obdobia - evidované účtovné obdobia,
·	používateľské - nastavenia platné len pre prihláseného používateľa.

	Ak je parametre potrebné zmeniť, zmena je možná po stlačení tlačidla Oprava.

Základné parametre

	Základné parametre priamo ovplyvňujú pracu programu. Po inštalácii programu by mali byť nastavené ako prvé. 

	Adresár systému RIS je parameter určujúci cestu, ktorá slúži pre komunikáciu s pripojenými pokladnicami. Každé stredisko s pripojenou pokladniciu bude mať v zadanom adresári vlastný podadresár pre prepojenie systémou formou súborov. Nezadaná hodnota znemožní komunikáciu s pokladnicami.

	Cesta pre tlačové súbory určuje alternatívne miesto ukladania vytvorených tlačových zostáv v prípade, že ich požívateľ programu nepotrebuje všetky ukladať v databáze. Nastavenie zostáv pre ukladanie do súboru a nie do databázy je možné v definícii tlačových zostáv. Uloženie zostavy v samostatnom súbore nemá žiadny vplyv na prácu so zostavami a ich použitie na prezeranie a tlač je rovnaké ako u zostáv v databáze.

	Ďalším dôležitým parametrom je formát pre názvoslovie dokladov v systéme. Používateľ má možnosť vytvárať si vlastné názvy pre doklady jednoduchým zadaním šablóny názvu pre každý typ evidovaného dokladu. Šablóna pritom môže pozostávať z vlastného textu alebo z parametrov vlastných pre každý doklad. Parametrami môžu byť nasledovné údaje:
c - poradové číslo dokladu v mesiaci
v - číslo vydávajúceho strediska
p - číslo prijímajúceho strediska
r - rok podľa aktuálneho účtovného obdobia
m - mesiac podľa aktuálneho účtovného obdobia
Parametre v šablóne dokladu je pottrebné uvádzať v zložených zátvorkách { }, aby program vedel, že sa jedná o parameter a nie o text. Dôležitý je aj počet znakov v parametri, ktorý udáva na koľko znakov sa hodnota z dokladu upraví (ak je hodnota kratšia, doplní sa zľava nulami, ak je dlhšia, oreže sa zprava na požadovanú dĺžku). Najlepšie sa vytváranie šablóny pochopí na príklade. Nech je pre príjemky zadaná šablóna  P{ccc}-{pp}/{rrrr}{mm} . V tomto prípade sú znaky "P", "-" a "/" vlastným zadaným textom a znaky "c", "p", "r" a "m" sú parametre dokladu. Pre 15. príjemku na sklad 1 v mesiaci 3/2011 sa v takomto prípade vytvorí názov dokladu P015-01/201103.

	Parametrami sa dá nastaviť a spôsob tvorby predajných cien pre pokladnice a pre rauty. Zadať je možné na aké hodnoty sa bude cena zaokrúhľovať (na 0.01, 0.02, 0.05, 0.10, ... 100) a spôsob zaokrúhlenia (nahor, nadol a aritmeticky).

	Pre prostredie programu je možné určiť systém používania oprávnení v programe parametrom Administrátorský mód a zapnúť protokolovanie činností používateľov. Administrátorský mód umožňuje všetkým používateľom neobmedzenú prácu s programom bez nutnosti nastavovania oprávnení pre skupiny používateľov. Protokol činností je zas vytváranie záznamov o činnostiach prihláseného používateľa za účelom ich prezerania alebo kontroly.

	Pre evidenciu surovín pre jedlá je potrebný ďalší parameter - evidenčné číslo pre surovinu VAJCIA. Vajcia sa v systéme evidujú kusovo ale v receptúrach sa uvádzajú v gramoch, pričom 1 vajce sa počíta s motnosťou 40g. Je to jediná takáto výnimka v programe a samostatným parametrom sa určí, pod akým evidenčným číslom je táto surovina v programe evidovaná. Posledným so základných parametrov je spôsob aktualizácie nákupných cien. Ceny sa aktualizujú pri pohyboch tovaru (napríklad spracovanie dokladov) formou priemerovania cien. Ak je zapnutý parameter Spotreba ovplyvňuje nákupnú cenu na strediskách, do výpočtu je zahrnutá aj aktuálna spotreba stredísk. Pri vypnutom parametri sa počíta len s počiatočným stavom a pohybmi z dokladov (výdaj a presun). Z hľadiska voľného poradia spracovania dokladov a spotreby je vhodné ponechať parameter vypnutý.

Ostatné parametre

	Ostatné parametre sú určené pre nastavenie prepojenia programu s inými systémami.

	Prevod do účtovníctva zahrňuje parametre pre prepojenie s účtovným systémom. V súčasnosti sú podporované dva účtovné systémy:
- Softip Prometeus / Herkules,
- Helios Orange.
Pre nastavený typ je potrebné ešte určiť spôsob učtovania a kam sa vytvorené súbory budú ukladať. Pri nastavení rozúčtovania po dokladoch bude každý doklad evidovaný v systéme zaúčtovaný v samostatnom riadku. Zaúčtovanie prebieha podľa predkontačnej tabuľky.

	Pripojené pokladnice dokážu spolupracovať s programom obomi smermi. Z programu sa do pokladníc prenáša sortiment tovaru s predajnými cenami, z pokladníc zas do programu putujú informácie o predaji v pokladnici. Vzhľadom na variabilitu prepojenia pokladničných systémov s tlačiarňou je možné určiť, v akom tvare sa bude prenášať textová informácia o tovarových položkách pre pokladnice. Z hľadiska formátu je možné konvertovať názov položky na veľké písmená, odstrániť z názvu diakritiku a určiť dĺžku názvu pre pokladnicu. Tieto parametre sa použijú v prípade zadávania nových tovarových položiek do systému, kedy jedným z parametrov skladovej karty aj názov pre pokladnice. Ak je zadaný názov tovaru, tak podľa nastavených parametrov program ponúkne názov pre pokladnicu, ktorý je možné potvrdiť alebo dodatočne upraviť. Nie je tak nutné zadávať názov dvakrát.

Účtovné obdobia

	Parametre účtovných období pri bežnej prevádzke nie je potrebné meniť. Pre účtovné obdobie sa evidujú daňové sadzby platné pre toto obdobie a príznak,  či prevádzkovateľ zariadenia je platiteľom DPH. Pri každej mesačnej uzávierke alebo pri pridaní dokladu do nového mesiaca sa v programe vytvorí záznam o novom účtovnom období podľa predchádzajúceho mesiaca. 

	Zmena týchto parametrov je potrebná len v prípade, že sa mení niektorá z daňových sadzieb alebo sa mení status prevádzkovateľa ohľadom platenia DPH. V takom prípade je nutné, aby sa zmena parametrov vykonala ešte v predchádzajúcom účtovnom období. Zmena aktuálneho mesiaca alebo predchádzajúcich mesiacov nie je povolená. Ak nové účtovné obdobie nie je v programe zatiaľ evidované, tlačidlo Pridať obdobie ho doplní.

	Ak sa mení status platiteľa DPH, systém pri najbližšej mesačnej uzávierke prepočíta nákupné ceny tovarových položiek podľa potreby (platiteľ DPH je povinný evidovať nákupné ceny bez DPH a naopak) a zobrazí protokol o zmene skladových stavov.

Používateľské parametre

	Používateľské parametre sú parametre platné len pre jediného používateľa programu. Každý používateľ si môže nastaviť tieto parametre podľa svojich požiadaviek.

·	zobrazený detail pri otvorení okna určuje, či detailová časť okna bude pri otvorení okna zobrazená alebo skrytá. Jedná sa o parameter len pre orvorenie nových okien a detail bude možné počas práce zobraziť alebo skryť.
·	zatváranie okna klávesom ESC nastaví, že po stlačení klávesu ESC sa aktuálne okno zatvorí (ak nie je v režime zadávania alebo opravy údajov). Ak voľba nie je zapnuté, okno je nutné zatvoriť tlačidlom Koniec.
·	mierka zobrazenia je pre pracovné stanice , kde sú zobrazené údaje príliš malé (alebo veľké). Nastavenie mierky spôsobí pomerné zväčšenie všetkých okien a prvkov umiestnených v okne podľa zadanej mierky. 

Servis programu

	Ako už názov okna napovedá, jedná sa o okno s podporou volania servisných funkcí programu. Základné funkcie sú aktualizácia a archivácia databázy. No program ponúka aj kontrolné a opravné mechanizmy na test a opravu nesprávne evidovaných údajov.

	Aktualizácia databázy je potrebná pri rozšírení funkcionality programu, ktorá vyžaduje novšiu verziu databázy. V takomto prípade sa informácia o potrebe aktualizácie zobrazuje pri každom spustení programu a núti tak používateľov aktualizáciu spustiť. Práca s neaktualizovanou databázou môže spôsobiť poškodenie evidovaných údajov !

	Archivácia databázy spustí funkciu pre uloženie databázy do zálohovacieho súboru. Okrem "ručnej" archivácie sa zálohovanie vykonáva aj automaticky pri každej mesačnej uzávierke.

	Kontrola cenníka, Záporné ceny, Zlá sadzba DPH sú servisné funkcie pre kontrolu a opravu špecifických chýb v údajoch.

Aktualizácia prístupových práv

	S každou novou verziou programu pribúdajú nové okná a nové funkcie. V prípade, že program nepracuje v administrátorskom móde, je potrebné nastaviť oprávnenia na prácu s novými službami programu. Nové služby sú doplnené počas aktualizácie softvéru v samostatnom súbore. Táto funkcia umožňuje doplniť informácie o nových službách do programu, abu mohli byť sprístupnené pre jednotlivé skupiny používateľov. Ak po stlačení tlačidla Načítanie stavu program zistí nové funkcie, tlačidlo Import údajov ich načíta do programu. Túto funkciu je potrené volať len po inštalácii novej verzie.

Aktualizácia tlačových zostáv

	V niektorých prípadoch sa spolu s novou verziou programu doplní aj nová tlačová zostava, prípadne sa aktualizuje predchádzajúca verzia zostavy. V takom prípade je potrebné povedať programu, že v definícii tlačových zostáv boli vykonané nejaké zmeny. Na slúži práve táto funkcia.  Ak po stlačení tlačidla Načítanie stavu program zistí zmeny, tlačidlo Import údajov ich načíta do programu. Túto funkciu je potrené volať len po inštalácii novej verzie.

Definícia tlačových zostáv

	Okno je určené na nastavenie parametrov pre predlohy tlačových zostáv. Predvolená tlačiareň označuje názov tlačiarne, ktorá bude ponúknutá pri tlači ako prvá. Vytvorené tlačové zostavy sa prioritne ukladajú priamo do databázy, aby sa zamedzila možnosť ich neúmyselného zmazania. Pre zostavu je však možné nastaviť aj ukladanie ako súbor na disk počítača. Toto však neplatí pre archívne a historické zostavy. Ďalším parametrom je životnosť zostavy. Podľa dĺžky evidencie je zostavy možné rozdeliť na:

·	Archívne - majú trvalý charakter, ukladajú sa len v databáze a nie je možné ich zmazať,
·	Historické - podobne ako archívne, no zmazať ich je možné po uplynuté zadanej doby archivácie,
·	Evidenčné - bežné zostavy o evidencii, je možné ich zmazať kedykoľvek (ale spravidla aj opätovne vytvoriť),
·	Dočasné - zostavy s obmedzenou dobou platnosti len na aktuálny mesiac, pri uzávierke mesiaca sa nearchivujú.

Verejná zostava je parameter umožňujúci vidieť vytvorené zostavy všetkým pracovníkom. Ak zostava nie je verejná, môže ju vidieť len používateľ, ktorý ju vytvoril.
Systém generovania tlačových výstupov je navrhnutý s ohľadom na dostupnosť niekoľkých verzií jednej tlačovej zostavy. Ak takáto situácia nastane, je možné ktorúkoľvek verziu označiť za aktívnu stlačením tlačidla Aktivácia predlohy. K predchádzajúcej verzii sa možno dostať opäť rovnakým spôsobom. Príznak Aktívna predloha určuje, ži označený zostavu je možné generovať a tlačiť.

Zoznam chybových hlásení

	Program si o svojej práci vytvára pracovný protokol. Jedná sa o súbor, kam sa zapisujú informácie o stave, otvorených oknách, prípadne o chybách ak sa v programe vyskytnú. Toto okno ukazuje náhľad na vytvorený protokolárny súbor bez možnosti meniť jeho obsah. Tieto informácie sú určené len pre servisných pracovníkov a pre prevádzku zariadenia nemá význam. 

Protokol činností používateľov

	Program dokáže evidovať základný zoznam činností, ktoré prihlásený používateľ v programe vykonal. Pre činnosti sa zaznamenáva dátum a čas vykonania, prípadne aj bližší popis činnosti. Činnosti program eviduje len v prípade, že je v parametroch zapnutý parameter Protokolovanie činností. V zozname je možné filtrovať údaje zobrazením len jediného používateľa alebo jedinej sledovanej činnosti. V súčasnosti sa protokolujú nasledovné činnosti:

·	Spustenie aplikácie                    
·	Ukončenie aplikácie                    
·	Upgrade databázy                       
·	Inštalácie novej verzie                
·	Zmena parametra programu               
·	Otvorenie okna                         
·	Zatvorenie okna                        
·	Nový záznam                            
·	Oprava záznamu                         
·	Vymazanie záznamu                      
·	Vytvorenie tlačovej zostavy            
·	Zmazanie tlačovej zostavy              
·	Export tovarov do pokladne             
·	Spracovanie dávok z pokladne           
·	Spracovanie rautu                      
·	Spracovanie dokladu                    
·	Storno dokladu                         
·	Spracovanie inventúry strediska        
·	Spracovanie uzávierky strediska        
·	Zmazanie dávky z pokladnice            
·	Zmazanie položky o spotrebe z dávky    
·	Nastavenie skupiny tovarov v dávke     
·	Priradenie druhu tržby v dávke         
·	Prevod do účtovníctva                  
·	Zmazanie prevodu do účtovníctva        
·	Zľava na Príjemku na sklad             
·	Spracovanie predvýroby surovín         

Zoznam protokolovaných činností  sa rozširuje s novými službami pridanými do programu.

Uzamknutie aplikácie

	Funkcia spôsobí uzamknutie aplikácie a tak znemožní zmeny v programe neoprávnenou osobou. Využitie funkcie je možné pri opustení pracoviska na dlhšiu dobu, pričom nie je nutné program ukončiť. Odomknutie je možné len zadaním hesla prihláseného používateľa. Pri pokuse o zatvorenie okna bez zadaného hesla sa aplikácia ukončí.

Otázky a odpovede

Voda v receptúrach
Aj v systéme Golem je samozrejme možné mať v receptúrach surovinu voda.
Vytvoriť si na to skladovú položku nie je najideálnejšie, pretože pri  predaji sa bude odpisovať zo zásob skladu.
Omnoho výhodnejšie je vytvoriť si vodu ako prázdny polotovar. V receptúrach bude potom možné zadať vodu
ako surovinu ale na druhej strane pri predaji sa zo skladu voda neodpíše (receptúra je prázdna).
Takýto systém bude plne vyhovovať požiadavke pre výpočet hmotnosti receptúry bez nežiadúcich zmien na sklade.

Your index page goes here...

In MS-Word, select INDEX AND CONTENTS from the INSERT menu.
Select INDEX and click OK.